BalkanMagazin :: Nova pravila za prekograničnu energetsku infrastrukturu\nsubota, 19. jun 2021 09:54\nEvropski savet postigao je dogovor o izmeni Uredbe o transevropskim mrežama za energiju (TEN-E) čiji je cilj modernizacija, dekarbonizacija i međusobno povezivanje prekogranične energetske infrastrukture Evropske unije. U nameri da se podrži EU u ostvarenju cilja o dostizanju klimatske neutralnosti do 2050. godine, doneta je odluka o ukidanju finansijske podrške novim projektima koji se odnose na prirodni gas i naftu i uvedu obavezni kriterijumi održivosti za sve projekte koji se sprovode. Do kraja 2029. godine doneće se odluka na koji način će sredstva već određena za prirodni gas promeniti namenu kako bi isključivo služila finansiranju vodonika, navodi se u saopštenju Evropskog saveta. (Foto: Pixabay)\nTransevropske energetske mreže (TEN-E) doprinose postojanju integrisanog tržišta električne energije i gasa, s obzirom na to da obuhvataju prenos i skladištenje gasa, kao i prenos električne energije.\nNjihov zadatak je da odgovore na sve veći značaj sigurnosti i diverzifikacije snabdevanja Evropske unije energijom, a obuhvataju energetske mreže država članica i država kandidata i obezbeđuju usklađen rad nenergetskih mreža EU i susednih zemlja.\nGlavni ciljevi politike u ovoj oblasti su sigurnost snabdevanja i funkcionalno unutrašnje tržište energije.\nTransevropske energetske mreže doprinose postojanju integrisanog tržišta električne energije i gasa i obuhvataju prenos i skladištenje gasa, kao i prenos električne energije. (Foto: Pixabay)\nRevizija Uredbe TEN-E se odnosi na 11 prioritetnih koridora i tri prioritetna područja za razvoj i međusobno povezivanje, navodi se u saopštenju koje je Evropski savet prošlog petka objavio na svojoj zvaničnoj Internet tranici.\nNavodi se takođe da se izmene uredbe odnose na uvođenje potpunijeg pregleda infrastrukture prihvatljive za podršku, sa naglaskom na dekarbonizaciji, uz novi fokus na priobalne električne mreže, vodoničnu infrastrukturu i pametne mreže.\n„Da bismo postali klimatski neutralni do 2050. godine, potrebne su nam moderne, međusobno povezane energetske infrastrukture koje su pogodne za čiste energetske tehnologije“, rekao je portugalski ministar za životnu sredinu i klimatske akcije Žoao Fernandes.\nZato je, kako ocenjuje, neophodno da se u evropske energetske mreže uvede više pametnih mreža i obnovljivih izvora. U tom smislu, postignuti sporazum o reviziji uredbe o Tranevropskim energetskim mrežama (TEN-E) treba da doprinese zelenoj i klimatski neutralnoj budućnost “koja garantuje efikasnost, konkurentnost i sigurnost snabdevanja, a nikoga ne ostavlja za sobom.“\nDo kraja 2029. godine, sredstva za dobijanje vodonika iz prirodnog gasa mogu koristiti za transport ili skladištenje unapred definisane mešavine vodonika sa prirodnim gasom ili biometanom. (Foto: pathforeurope.eu)\nUkida se finansijska podrška fosilnim gorivima\nU izmenama je sadržana i odluka Evropskog saveta da ukine podršku novim projektima koji se odnose na prirodni gas i naftu i da uvede obavezne kriterijume održivosti za sve projekte koji se sprovode.\nTokom prelaznog perioda do 31. decembra 2029. godine, sredstva namenjena dobijanju vodonika iz prirodnog gasa mogu se prema odluci Saveta koristiti za transport ili skladištenje unapred definisane mešavine vodonika sa prirodnim gasom ili biometanom.\nDo kraja ovog prelaznog perioda, realizacijom odabranih projekata će se pokazati na koji način će davanja za prirodni gas promeniti namenu kako bi isključivo služila finansiranju vodonika, navodi se u saopštenju Evropskog saveta.\nIstovremeno, procena projekata država kandidata takođe će osigurati da su finansijska davanja usmerena samo na vodonične projekte i da “neće dovesti do produženja životnog veka prirodnog gasa”.\nU zvaničnoj izjavi Evropskog saveta se još navodi da je cilj ovih izmena postepena dekarbonizacija ovog sektora i povećanje udela obnovljivih gasova.\nProizvodnja vodonika u elektrolizatorima mora biti u skladu sa zahtevom o uštedi emisije gasova sa efektom staklene bašte. (Foto: Shutterstock)\nSavet je stavio poseban naglasak na energiju iz obnovljivih izvora u vezi sa svim definisanim finansijskim sredstvima, uključujući pametne gasne mreže.\nSavet je odlučio da u delokrug Uredbe uvrsti određene vrste elektrolizatora koji doprinose održivosti.\nUslov za finasiranje takvih projekata je da elektrolizatori koji su predmet projekta imaju najmanje 100 megavata snage.\nProizvodnja vodonika, posebno iz obnovljivih izvora, u elektrolizatorima mora biti u skladu sa zahtevom o uštedi emisije gasova sa efektom staklene bašte od 70 odsto tokom životnog ciklusa elektrolizatora.\nDržave članice su se takođe složile da pojednostave i ubrzaju procedure izdavanja dozvola i odobrenja.\nRevidirana uredba će prema oceni Evropskog saveta nastaviti da osigurava da novi projekti odgovaraju ciljevima tržišne integracije, konkurentnosti i sigurnosti snabdevanja.\nTakođe će se nastaviti podrška projektima koji povezuju regione i koji su trenutno izolovani od evropskih energetskih tržišta, a jačaju postojeće prekogranične međusobne veze i promovišu saradnju sa zemljama van Evropske unije.


Predsednik Srbije Tomislav Nikolić na Svečanoj akademiji povodom jubileja Novosadskog sajma\nBack PRIVREDA INSTITUCIJE Predsednik Srbije Tomislav Nikolić na Svečanoj akademiji povodom jubileja Novosadskog sajma\nsubota, 18 maj 2013 09:48\nSvečana akademija povodom obeležavanja 90 godina od osnivanja Novosadskog sajma i 80 godina od održavanja prvog Međunarodnog sajma poljoprivrede, održana je 17. maja, u Master centru, uoči otvaranja jubilarnog 80. Međunarodnog poljoprivrednog sajma. Na svečanosti je bio prisutan i predsednik Republike Srbije Tomislav Nikolić koji je iskoristio priliku i domaćinima čestitao ovaj veliki jubilej.\nTom prilikom je između ostalog rekao:\n-Međunarodni poljoprivredni sajam, kao najvažnija manifestacija Novosadskog sajma, je istovremeno i najvažniji sajam te vrste u ovom delu Evrope. Ni jedna ozbiljna svetska kompanija, bez obzira da li proizvodi mehanizaciju, mašine i opremu za agroindustrijski kompleks ili bilo koju drugu oblast poljopirvrede, ne može sebi da dozvoli da makar jednom godišnje ne dođe u Srbiju, u Novi Sad i ne izloži svoje proizvode.\nHrana će uskoro biti važnija od nafte, a naša Srbija ima ogroman poljoprivredni potencijal\nza čiji će razvitak baš Novosadski sajam odigrati značajnu ulogu i dodao da su ispred nas godine rada i prosperiteta.\nDragan Lukač, generalni direktor Novosadskog sajma je naglasio da su sajamske manifestacije ključna mesta na kojim se promoviše privreda, susreću privrednici, gde se predstavlju najnovija naučno-tehnološka dostignuća, i podvukao:\n-Istorijat i tradicija daju nam podršku za budućnost da budemo uspešni i u narednih 90 godina, dodajući da će sajam biti poluga razvoja Novog Sada, Vojvodine i Srbije.\nGradonačelnik Novog Sada, Miloš Vučević je napravio paralelu između razvoja grada i rasta sajma i da 90 godina Novosadski sajam živi sa Novim Sadom, da se isto toliko Novi Sad razvija sa svojim sajmom i da se 90 godina sajam razvija prateći ovaj grad i ta veza je neraskidiva. Takođe je neosporna činjenica da je Sajam u svetu prepoznat kao „Novosadski“, a za grad, Novi Sad se više i dalje čulo upravo zahvaljujući njegovom sajmu.\nPovodom jubileja Novosadskog sajma, zlatna plaketa Novosadskog sajma dodeljena je predsedniku Tomislavu Nikoliću. Priznanja su, pored predsednika, dobili gradonačelnik Novog Sada Miloš Vučević, prvi posleratni direktor Novosadskog sajma Đorđe Budošan i Mladen Vujović, jedan od zaposlenih na sajmu sa najdužim stažom, od 38 godina.\nSvečanoj akademiji su pored pomenutih prisustvovali amasadori, ministri resornih ministarstava Srbije i Hrvatske, predstavnici lokalne vlasti, predstavnici verskih zajednica, brojne zvanice.


HG Budvanska rivijera donirala deset hiljada eura\nPoštujući napore i brojne aktivnosti Vlade Crne Gore na suzbijanju širenja korona virusa u Crnoj Gori, Hotelska grupa “Budvanska rivijera”, doniraće iznos od 10.000,00 eura Nacionalnom koordinacionom timu za borbu protiv zaraznih bolesti.\nOva novčana sredstva namijenjena su za nabavku prioritetno neophodne medicinske opreme u prevenciji i liječenju građana Crne Gore od bolesti COVID-19 koju izaziva korona virus.\nOvih dana, svijet se suočava sa opasnim posljedicama pandemije korona virusa, te stoga Hotelska grupa “Budvanska rivijera” apeluje na građane da se pridržavaju preventivnih mjera Vlade Crne Gore te preporuka Instituta za javno zdravlje i Ministarstva zdravlja Crne Gore, i tako pokažu ličnu odgovornost prema sebi i najbližima, a time i prema cijelom društvu.\nKao kompanija koja aktivno učestvuje u razvoju društvene zajednice, najveća crnogorska hotelska grupacija, poziva na visoku ozbiljnost i odgovorno sagledavanje novonastale situacije. Zato se aktivno pridružila kampanji #OstaniDoma i sprovela sve potrebne aktivnosti shodno mjerama nadležnih državnih institucija.\n- Sve što preduzmemo danas u zajedničkoj misiji borbe protiv korona virusa, znači da ćemo uskoro imati “zdravo” sjutra. A samo u zdravoj budućnosti možemo da nastavimo sa životnim i profesionalnim aktivnostima, i to još bolje, kvalitetnije i odgovornije nego što smo činili ranije. Zato, hajde da se ujedinimo kao nikada do sada, neka svako učini što od njega zavisi – sačuvajmo ljudski život kao najvažniju od svih vrijednosti. Ostanimo doma! - poručuju iz Hotelske grupe “Budvanska rivijera”.


Muškarci, pogledajte u svoje prste: Ovaj neobičan znak može da ukaže na rak prostate - mediji.net\nMuškarci, pogledajte u svoje prste: Ovaj neobičan znak može da ukaže na rak prostate\nIznenađujući faktor rizika\nNajčešće se tada javljaju potreba za češćim...\nMetoda koja ne može da omane!\nSve što treba da uradite je da napunite posudu hladnom vodom i stavite malo leda. Veličina posude treba da bude takva da stanu oba dlana...\nMaloletnici su pre desetak dana ukrali punu kutiju sa novcem za lečenje male Teodore Andrić (4) čije terapije koštaju oko 100.000 evra\nU poslednje vreme zavladao je u čitavoj našoj javnosti strah od opake bolesti raka, a sve više širi se u javnosti uverenje da su bolesnici od raka unapred osuđeni na sigurnu smrt. Međutim, ako pođete do Opšte državne bolnice, do odeljenja za rendgen, videćete ...\nTempirane bombe, tihi prenosioci, superkliconoše ili jednostavno asimtomatski slučajevi nisu nova i neuobičajena pojava kada je reč o korona virusu. Da to nije tako redak slučaj pokazuje i jedna objava na društvenoj mreži Tviter.Jedna žena je na svom Tviter profilu podeli sa pratiocima vest da njen...\nSEDAM fizičkih znakova usamljenosti\nDruženje je ljudska potreba. Prema studiji u kojoj je učestvovalno 308.000 ljudi iz 2015. godine, oni sa slabijim društvenim odnosima imaju 50 odsto veću verovatnoću da umru u određenom starosnom dobu.


Dan online - Vijest dana: - 2017-08-12\nVijest dana - datum: 2017-08-11 ISTRAŽITELJI U SAD ISPITUJU POSLOVE POLA MENEFORTA I NJEGOVE VEZE S VRHOM CRNOGORSKE VLASTI\nMenefort i Đukanović Milov savjetnik pod istragom FBI Menefort, koji je po dogovoru sa Deripaskom savjetovao Đukanovića u kampanji za referendum 2006. godine, američkim istražiteljima je predao dokumenta i poslovne ugovore s ruskim tajkunima\nAgenti američkog Federalnog istražnog biroa (FBI) pretresli su kuću Pola Meneforta, bivšeg savjetnika Mila Đukanovića i jednog od šefova kampanje za nezavisnost Crne Gore, tražeći dokaze o koruptivnim isplatama. Menefort, koji je 2015. i 2016. godine savjetovao sadašnjeg predsjednika SAD Donalda Trampa tokom izborne kampanje, pod istragom je FBI u okviru postupka o navodnom nezakonitom ruskom miješanju u američke predsjedničke izbore, prenio je „Njujork tajms”.\nPretres Menefortove kuće obavljen je 26. jula, ali je to tek juče objelodanjeno. Namjera je, prema pisanju američke štampe, da se istražni organi suoče s ključnom figurom ruskog uticaja na političke prilike u SAD. Kako je objavio „Njujork tajms”, Menefort je bio pod sve većim pritiskom, jer je tim istražitelja došao do podataka o njegovim finansijama i detaljima iz njegove profesionalne karijere visoko plaćenog stranačkog političkog konsultanta.\nSudski nalog za pretres izdalo je savezno veliko sudsko vijeće u istočnom okrugu Virdžinije, gdje se nalazi Menefortova konsultantska firma.\nMenefort je sarađivao i s ruskim predsjednikom Vladimirom Putinom, čiju stranku je takođe savjetovao u jednoj od izbornih kampanja.\nMagazin „Slejt” navodi da kada je ruski tajkun Oleg Deripaska naišao na probleme da dobije američku vizu, Menefort mu je pomogao. Njihove veze su, kako je prenio ovaj magazin, posebno učvršćene na jednom sastanku u Švajcarskoj, kome je prisustvovao i senator iz SAD Džon Mekejn. Taj magazin prenio je da je kampanju za referendum u Crnoj Gori, između ostalih, vodio i Menefort, kao i njegov saradnik Rik Dejvis. Sam Menefort nikada nije negirao da radi za Deripasku, ali je njegov ugovor sa DPS-om sakriven od javnosti.\nAmerički mediji su i u aprilu prošle godine pisali o vezama Meneforta sa Đukanovićem i Deripaskom. Kako je navedeno, Menefort, kojeg su nazvali Trampova nova desna ruka, savjetovao je bivšeg crnogorskog premijera u kampanji pred referendum 2006. godine, a u tom poslu mu je pomagao njegov partner Rik Dejvis. Menefort i Dejvis su u Crnu Goru došli kao stručnjaci lobističko-propagandne firme „Dejvis i Menefort”, a prema pisanju američkog magazina „Slejt”, pomogli su da ruski milijarder Oleg Deripaska pokrene investicije u Crnoj Gori, u prvom redu da stekne vlasništvo nad fabrikom aluminijuma – KAP-om.\nU tekstu objavljenom u magazinu „Nejšn”, navodi se da crnogorska kampanja za nezavisnost nije bila ni izdaleka slična onome što je opisao Mekejn.\n– Prema riječima dvojice visokih američkih diplomata koji su služili na Balkanu, Dejvis i njegova lobistička firma „Dejvis i Menefort” dobili su nekoliko miliona dolara da pomognu vođenje referendumske kampanje za nezavisnost Crne Gore 2006. godine. Odredbe tog ugovora nikad nijesu javno objavljene, ali su najviši crnogorski zvaničnici rekli američkim diplomatama da su Dejvisov i Menefortov rad platili novcem ruskih moćnika koji operišu u Crnoj Gori – objavio je magazin „Nejšn”.M.V.\nNovac prebacivao na Kipar\nKako prenosi „Vašington post”, sudski nalog za pretres Menefortove kuće sadrži nazive of-šor firmi koje su formirane na Kipru. Kako se objašnjava, to je urađeno jer izgleda da je Menefort novac koji je zaradio u Ukrajini i u poslovnim odnosima sa ruskim tajkunima prebacio na svoje bankarske račune na Kipru.\nMilov savjetnik pod istragom FBI\nTreća bomba za ekipu iz „Granda”\nSveta spriječili da rasproda imovinu


VUČIĆ PRED ŠEFICOM EU DIPLOMATIJE PRIČAO O ŠEŠELJU: Branio ga, a onda žestoko napao Hrvatsku | Slobodna Bosna\nVUČIĆ PRED ŠEFICOM EU DIPLOMATIJE PRIČAO O ŠEŠELJU: Branio ga, a onda žestoko napao Hrvatsku\n"A da li ćemo dočekati da neko kaže kako je to što se nama dešavalo i što grade spomenik Stepincu ili to sa ulicama Mile Budaka, da je to gore nego što je Šešelj uradio - znam da nećemo", rekao je Vučić.\nŠefica eurodiplomatije Federica Mogherini izjavila je u četvrtak navečer u Beogradu da osuđuje svaki akt koji "ne podržava demokratske institucije poput parlamenta" u povodu jučerašnjeg incidenta koji je izazvao Vojislav Šešelj u vrijeme posjeta hrvatskog parlamentarnog izaslanstva, te napomenula kako je u srpskoj skupštini imala slično iskustvo prošle godine.\nVučić je na zajedničkoj konferenciji s Mogherini naglasio kako su "svi u državi jučer veoma snažno osudili ponašanje Šešelja", ali i da se "naslušao laži od političkih predstavnika iz Srbije i regiona" kako "neko nije spomenuo Šešelja, jer ga se plaši".\nPotom je Vučić relativizirao incident stavljajući ga u odnos s protestima u Zagrebu tokom njegove posjete u februaru.\nPonovio je svoju jučerašnju ocjenu da su uvrede upućene njemu tijekom posjeta Hrvatskoj u februaru bile "mnogo teže", a da na njih "ni u Hrvatskoj, ni iz EU-a niko nije reagirao".


Vujošević: "Pobeda plod velike želje i borbenosti" - Sportske.net\nKošarkaši Partizana savladali su Nanter u okviru drugog kola grupne faze takmičenja u Evroligi a trener crno-belih izjavio je posle utakmice da večerašnja fantastična igra nije pravi pokazatelj onoga što je trenutna realnost u klubu iz Humske.\n"Ima dana i rezultata kada rezultat na terenu ne pokazuje objektivno stanje stvari. Ne bih želeo da neko potceni Nanter zbog ovog rezultata jer je to tim koji je u prethodnom meču imao šut za pobedu nad ekipom CSKA. Radi se o šampionu zemlje koja je šampion Evrope a Srbija je sedma u Evropi" rekao je Vujošević.\nNa pitanje novinara da li je zadovoljan večerašnjom partijom svoje ekipe i da li misli da crno-beli mogu da budu još bolji, Vujošević je imao kratak odgovor.\n"Potpuno sam zadovoljan" rekao je strateg Partizana i dodao,\n"Zahvalan sam igračima na velikoj želji i borbenosti nakon ove velike pobede. Zahvalan sam i publici koja se ujedinila. Večeras se navijalo kao kada sam ja bio na jugu koji je pevao i pored poraza od Hajduka od 6:1. Tako je bilo večeras" objasnio je Vujošević.\nUprkos jako važnoj pobedi u Evroligi trener Partizana odmah je pokušao da smiri strasti izjavom da nema vremena za radovanje.\n"Nemamo vremena da se radujemo jer nas već sutra čeka let za Skoplje a potom i utakmica sa MZT-om" poručio je trener crno-belih.


Odluke o imenovanju – Udruženje tužilaca Federacije BiH\n26.05.16 10.06.16 Šeila Heljić\nDavanje svečane izjave će se održati u petak 10.06.2016.godine u 12.00 sati u prostorijama Visokog sudskog i tužilačkog Vijeća Visoko sudbeno i tužiteljsko vijeće Bosne i Hercegovine (VSTV BiH) je tijekom sjednice koja se održava 25. i 26. svibnja 2016. godine donijelo odluke o imenovanju nositelja pravosudnih funkcija u Bosni i Hercegovini. Imenovani su sljedeći nositelji pravosudnih funkcija: Đajić Miodrag, na poziciju predsjednika Osnovnog suda u Novom Gradu; Krejić Veljko,…\n13.04.16 10.06.16 Šeila Heljić\nVisoko sudsko i tužilačko vijeće Bosne i Hercegovine (VSTV BiH) je na sjedinici održanoj 13. aprila 2016. godine u Sarajevu, donijelo odluku o imenovanju nosilaca pravosudnih funkcija u Bosni i Hercegovini. Na nivou Bosne i Hercegovine, imenovani su: Jasmina Ćosić-Dedović, na poziciju sudije Suda Bosne i Hercegovine; Sead Đikić, na poziciju sudije Suda Bosne i Hercegovine; Lejla Konjić, na poziciju sudije Suda Bosne i Hercegovine; Efraim Čosić, na poziciju sudije…\n24.03.16 10.06.16 Šeila Heljić\nVisoko sudsko i tužilačko vijeće Bosne i Hercegovine (VSTV BiH) je tokom drugog dana sjednice, koja se održava 23. i 24. marta 2016. godine u Sarajevu, donijelo odluku o imenovanju nosilaca pravosudnih funkcija u Bosni i Hercegovini. Imenovani su sljedeći nosioci pravosudnih funkcija: Bosiljka Rudeš, na poziciju predsjednika Kantonalnog suda u Širokom Brijegu; Aida Šain, na poziciju predsjednika Okružnog privrednog suda u Istočnom Sarajevu; Smajil Begović, na poziciji predsjednika Okružnog…\n11.02.16 10.06.16 Šeila Heljić\nCeremonija davanja svečane izjave će se održati 24.02.2016. u 12.00 u prostorijama VSTV-a Visoko sudsko i tužilačko vijeće Bosne i Hercegovine (VSTV BiH) je tokom drugog dana sjednice, koja se održava 10. i 11. februara 2016. godine u Sarajevu, donijelo odluku o imenovanju nosilaca pravosudnih funkcija u Bosni i Hercegovini. Imenovani su sljedeći nosioci pravosudnih funkcija: Gordana Mičović, na poziciju sudije Kantonalnog suda u Sarajevu; Rozita Šimić, na poziciju sudije…


ŠKRBIĆ: Plaćamo danak olako shvaćenoj situaciji, prerano smo smatrali da je kraj epidemije | Banjaluka.net\nTreba da se zabrinemo po pitanju trenutne epidemiološke situacije. Smatram da plaćamo danak olako shvaćenoj situaciji, kada smo u maju, kako se završio treći talas, smatrali da je kraj epidemiji, rekao je Ranko Škrbić, dekan Medicinskog fakulteta u Banjaluci, gostujući u vijestima ATV-a.\n– Ljudi su potpuno prestali da razmišljaju o vakcini, virusu i sada se dešava ono što smo nagađali. Izvještaj koji imamo iz drugih zemalja jasno pokazuje da osobe koje se nisu vakcinisale, osobe koje nisu preležale virus, sada obolijevaju – naveo je Škrbić.\nOn je dodao da je u Republici Srpskoj vakcinisano oko 30 odsto ljudi, te je dodao da svi oni koji nisu vakcinisani, koji nisu prelažali koronu i oni koji nemaju imunitet, popunjavaju mjesta u bolnici i nalaze se na respiratorima.


Jovanović: LDP neće glasati za nepoverenje vladi\nLiberalno-demokratska partija neće podržati predlog narodnjaka i radikala da Skupština Srbije izglasa nepoverenje vladi, izjavio je juče predsednik stranke Čedomir Jovanović. Na sednici Glavnog odbora stranke koji treba da potvrdi tu odluku, Jovanović je rekao da će se toj inicijativi suprotstaviti organizovanije i ozbiljnije čak i od same vlade. Skupština će u petak, 28. novembra početi...\nBatić napustio poslanički klub LDP-a\nPredsednik Demohrišćanske stranke Srbije Vladan Batić, koji je za poslanika izabran na listi Liberalno-demokratske partije, od juče u Skupštini Srbije nastupa kao samostalni poslanik. Batić je novinarima u parlamentu objasnio da napuštanje poslaničkog kluba LDP-a „nije motivisano bilo kakvim nesporazumima”, već željom „da se ideje, stavovi i načela DHSS-a adekvatnije...\nLDP: Neophodna sednica Skupštine o krizi\nLiberalno-demokratska partija će tražiti sednicu parlamenta na kojoj bi se raspravljalo o političkim i ekonomskim merama koje treba preduzeti da bi Srbija izašla iz krize, saopšteno je juče na konferenciji za novinare te stranke. „Tražimo sednicu parlamenta na kojoj bi bio definisan jasan program političkih mera za deblokadu procesa evropskih integracija i jasan program ekonomskih mera...\nLDP: Do direktorskog mesta preko konkursa\nLiberalno-demokratska partija insistira da se za izbor direktora javnih preduzeća raspišu konkursi i da se na sledećoj sednici Skupštine Beograda, koja će biti održana za najviše deset dana, imenuju vršioci dužnosti direktora javnih kompanija, rekao je juče na konferenciji za novinare Dejan Ranđić, šef odborničke grupe te stranke u gradskom parlamentu. Istaknuto je i da gradske ustanove...\nLDP o drugima i drugi o LDP-u\n– Šta kvalifikuje Koštunicu i Dinkića za novu vladu? To što su od Srbije napravili najnesrećnije društvo u Evropi u ovom trenutku. – Čedomir Jovanović, predsednik LDP, januar 2007 – Ne postoje elementarni preduslovi za bilo kakvo partnerstvo sa SPS-om, s obzirom na to da ta stranka ima potpuno suprotne stavove onima na kojima mi insistiramo. Ta stranka,...\nOd gvozdene metle do oslonca sistema\n– Ako neko želi u ovoj sali 5. oktobar onda treba da zna da put do 5. oktobra vodi kroz diskontinuitet sa Srbijom prošlosti, koja nije diskontinuitet samo sa Miloševićem nego i sa nama samima. Milioni su stali iza te ideje, cele institucije i politički sistem, i zato to treba počistiti gvozdenom metlom – poručio je Čedomir Jovanović sa osnivačkog skupa Liberalno demokratske partije...\nINTERVJU Iniciranje reformskih proevropskih zakona, unapređivanje predloga zakona kroz razgovor sa predlagačima, podrška, glas i hrabar nastup Liberalno-demokratske partije uvek kada u vladajućoj koaliciji postoji opstrukcija ili pokušaj da se spreči usvajanje nekog proevropskog predloga – u tome vidim osnovnu funkciju LDP-a, ne i u gužvanju za fiktivne funkcije ovog ili onog zamenika ili...\nSad sve zavisi od LDP-a\nLista za evropski Beograd i koalicija oko Socijalističke partije Srbije postigle su dogovor o principima i načelima rada gradske vlasti i podeli odgovornosti, saopštila je juče Demokratska stranka. Među ključnim principima o kojima je postignut dogovor su profesionalizacija rada preduzeća kojima je osnivač grad, što znači da će ubuduće najmanje polovina direktora ovih preduzeća biti nestranačke...


NASA pronašla crnu rupu koja stvara zvezde, umesto da ih guta | Original\n20/01/2022 20/01/2022 Budi naučnik by editor\nNASA pronašla crnu rupu koja stvara zvezde, umesto da ih guta\nNisu sve crne rupe destruktivna čudovišta koja svetlost drže zarobljenu, kako su često prikazane. Sudeći prema najnovijim saznanjima Nasinog teleskopa Habl, crne rupe više neće imati nužno zlu ulogu.\nCrna rupa koja se nalazi u patuljastoj galaksiji Henize 2-10 stvara zvezde – umesto da ih guta. Ona očigledno doprinosi stvaranju novih zvezda u pomenutoj galaksiji, koja je od nas udaljena 30 miliona svetlosnih godina, i nalazi se u južnom sazvežđu Pyxis.\nPre deset godina ova mala galaksija pokrenula je debatu među astronomima o tome da li su patuljaste galaksije dom crnih rupa, proporcionalne supermasivnim behemotima koji se nalaze u većim galaksijama. Henize 2-10 sadrži samo jednu desetinu ukupnog broja zvezda pronađenih u našem Mlečnom putu, koji je spreman da odigra veliku ulogu u rešavanju misterije odakle su uopšte potekle supermasivne crne rupe.\n„Pre deset godina, kao diplomirana studentkinja koja je mislila da će karijeru potrošiti na formiranje zvezda, pogledala sam podatke o Henize 2-10 i sve se promenilo“, rekla je Ejmi Rajns, koja je objavila prve dokaze o crnoj rupi u ovoj galaksiji 2011. godine i glavna je istraživačica novih Hablovih istraživanja, objavljenih u časopisu Nature 19. januara.\n„Od početka sam znala da se nešto neobično i posebno dešava u Henize 2-10, a sada nam je Habl pružio vrlo jasnu sliku veze između crne rupe i susedne oblasti gde se formiraju zvezda, koja je udaljena 230 svetlosnih godina od crne rupe“, rekla je Rajns.\nTa veza je izlivanje gasa koji teče kroz svemir poput pupčane vrpce, sve do mesta gde nastaju zvezde. Hablova spektroskopija pokazuje da se gas kretao oko milion milja na sat, udarajući o gusti gas kao kada voda iz baštenskog creva udara u gomilu prljavštine i širi se. Novonastala zvezdana jata iscrtavaju dalju putanju, a Habl je izračunao i koliko su zvezde stare.\nPročitaj i: Redak fenomen “Ajnštajnov prsten” zabeležen u svemiru\nOvo je suprotan efekat od onoga što se vidi u većim galaksijama – gde okolna magnetna polja odbacuju materijal koji pada ka crnoj rupi, formirajući užarene mlazove plazme koji se kreću brzinom svetlosti. Oblaci gasa su bili zagrejani daleko iznad njihove sposobnosti da se ponovo ohlade i formiraju zvezde. Ali sa manje masivnom crnom rupom u galaksiji Henize 2-10, gas je bio kompresovan dovoljno da izazove formiranje nove zvezde, navodi se na zvaničnom sajtu Nase.\n„Na samo 30 miliona svetlosnih godina od nas, Henize 2-10 je dovoljno blizu da je Habl bio u stanju da veoma jasno uhvati i slike i spektroskopske dokaze o izlivanju crne rupe. Dodatno iznenađenje je bilo to što je, umesto da potisne formiranje zvezda, odliv je pokrenuo rađanje novih zvezda“, rekao je Zachari Schutte, glavni autor ove studije.\nTagovi: hubble NASA\nBudi aktuelanSerija „Crna svadba“ u selekciji prestižnog festivala Berlinale


Debata u Beogradu: Kako promišljamo instituciju muzeja?\nPanel diskusija o muzejima\nU Kulturnom centru Beograda u četvrtak je održana diskusija na kojoj su radnici u kulturi razgovarali o položaju muzeja u Srbiji. Kako treba promišljati rad ovdašnjih muzeja, da li postoji kulturna politika u ovim institucijama i na koji način kustosi mogu na nju da utiču – neka su od pitanja o kojima se diskutovalo.\nNada Knežević, direktorka Muzeja istorije Jugoslavije naglašava da je jedan od osnovnih problema nepostojanje sistema.\n“Kada nemate sistem, onda je ‘velika moć’ data ljudima koji su postavljeni kao direktori, to jest oni imaju slobodu da se prema celoj kući i kustosima odnose kao da je to njihov privatni sektor. Kada bi postojao sistem i strategija države u kojoj živimo taj čovek bi mogao da da svoj lični pečat, neku viziju, ali ne bi mogao da ‘cima’ instituciju i kustose”, objašnjava Kneževićeva.\nKulturna politika na državnom nivou još uvek je nedefinisana, čemu doprinosi i neoliberalni sistem koji je danas dominantan, smatra Katarina Mitrović, kustoskinja Istorijskog muzeja Srbije.\nOna, međutim, dodaje da to ne mora biti nužno loše, jer kustosima ostavlja prostor da se u konzervativnim institucijama kulture realizuju atipični projekti.\n“Sada je, sa tim oslabljenim dirigovanjem odozgo, sami kustosi i istraživači imaju slobodu da realizuju neke svoje ideje i programe koje ranije, u onim tvrdim ideološkim vremenima nikad ne bi mogli. Zato se i moglo desiti da se u Istorijskom muzeju Srbije organizuje izložba kakva je ‘Žene srpskih vladara’. Te ženske teme nikada nisu bile prisutne u toj tvrdoj ideološkoj naraciji nisu imale prostora”, kaže Mitrovićeva.\nUloga kustosa u odnosu prema kulturi\nKustos u Muzeju savremene umetnosti Zoran Erić smatra da je jako važna uloga negovih kolega u definisanju odnosa prema kulturi:\n“Mi smo ti koji proizvodimo društvenu javnu sferu kroz obrazovne programe, izložbe, kroz politiku muzeja. Ne treba samo da prenosimo ideje kulturne politike ako ona uopšte postoji. Mi smo ti eksperti koji treba da proizvode publiku. Moja pozicija na kojoj sam bio u muzeju sedam godina bila je da stvaramo mikrozajednice koje ćemo mobilisati i osposobljavati da prate ono što je naša politika kuće.”\nMinistarstvo kulture i informisanja otvorilo je 1. aprila, prvi put u poslednjih 10 godina, konkurs za finansiranje umetničkih radova iz oblasti vizuelne imetnosti. Za taj projekat Ministarstvo je izdvojilo nešto više od 860.000 evra. Dimitrije Tadić, savetnik u Ministarstvu kulture, naglašava da će konkurs, između ostalog, pokazati i kakav je odnos kustosa prema njihovom radu.\n“Upravo zato što znamo da su neki kustosi, iz različitih razloga, po institucijama nezainteresovani. Prijave za otkup radova dolaze u jako skromnom broju. Kada je reč o umetnicima, postoji taj stav da samostalni umetnik u svom ateljeu treba da pravi te svoje divne radove, a da neko drugi treba da obezbedi i gde će taj rad stajati i u kojoj će kolekciji biti, a neko drugi da za sve to plati”, ističe Tadić.\nDomaćin tribine, Kulturni centar Beograda, od nedavno je pokrenuo osnivanje sopstvene kolekcije umetničkih radova. Mia David, direktorka ove institucije, kaže da je KCB prinuđen na ovakav potez zbog manjka sredstava.\n“Kolekcija je bila odgovor na situaciju da para nema, da mi već godinama radimo izložbe bez sredstava. Tako da umetnici, ne samo da ne dobijaju honorare, nego često ulažu u svoje izložbe. Ideja je da napravimo nekakav fundus, zbirku koja će nam omogućiti da reagujemo onda kada se stvore uslovi”, ističe Mia David.\nKonferencija “Kako promišljamo instituciju muzeja 2014. godine u Srbiji” je organizovana u sklopu projekta “Muzej Objekata – devedestete kroz sećanje građana Srbije”, koji se bazira na aktivnoj saradnji posetilaca koji su donirali lične predmete iz poslednje decenije prošlog stoleća.


Iran: Nijedan udar nije uspio, samo prošle godine odbili smo 33 miliona sajber-napada - dijalogin My title\nIran: Nijedan udar nije uspio, samo prošle godine odbili smo 33 miliona sajber-napada\nIran je danas saopštio da nije pretrpio nikakvu štetu od “sajbernapada” na svoje odbrambene sisteme.\n– Mediji pitaju o istinitosti navodnih hakerskih napada na Iran. Moram da kažem da se mi odavno suočavamo sa sajberterorizmom i unilateralizmom – naveo je danas na Tviteru iranski ministar telekomunikacija Mohamed Džavad Azari-Džaromi.\nOn je naveo i da “nijedan napad nije uspio iako se u to ulaže mnogo napora” kao i da je prošle godine novi sistem informatičke zaštite “spriječio ne jedan napad, nego 33 miliona”.\nPrema navodima medija, SAD su pokrenule sajber napade na kompjuterske sisteme Irana koji se koriste za lansiranje raketa. Napadi su uslijedili nakon što je Iranska revolucionarna garda oborila američki špijunski dron koji je narušio iranski vazdušni prostor, prenosi Press TV.\nTagged as dialog, dijalog, dijalogin, Iran, SAD, sajber-napad, دیالوگین.


Pre svega: Nova obrada Džonija Štulića: Ko te ima, taj te nema (AUDIO)\nNova obrada Džonija Štulića: Ko te ima, taj te nema (AUDIO)\nBranimir Džoni Štulić se sve češće iz Holandije oglašava putem Jutjuba obradama raznoraznih tema sa prostora bivše Jugoslavije. Vrhunski muzičar tako je sada obradio pesmu Baneta Krstića, koji kaže da mu je to jedno od najvećih priznanja.\n"Ko te ima, taj te nema" čuli ste do sada u raznim verzijama, evo prve "električne".\nŠtulić je je nekadašnji pevač i gitarista jugoslovenske rok grupe Azra. Smatra se kontroverznim autorom i jednim od najvećih mističara jugoslovenske rok scene.\nPočetkom 70-ih osniva grupu Balkan sevdah bend s kojom svira sve od autorskih pesama, preko sevdalinki i narodnjaka, do Bitlsa. Nakon uticaja panka i novog talasa, Štulić je modifikovao svoj zvuk i neke stare akustične pesme preradio u električnoj varijanti. Godine 1977. formirao je novi bend po imenu Azra.\nPrvi album Azre izašao je 1980. godine i smatra se jednim od najjačih debija u istoriji jugoslovenskog roka. Samostalno i sa grupom Azra, snimio je 16 muzičkih albuma, od kojih su mnogi prodati u tiražu većem od sto hiljada primeraka, s ukupnim brojem koji premašuje više od milion prodatih nosača zvuka.\nOd početka 90-ih živi u Utrehtu Holandija, i bavi se pisanjem i prevođenjem grčkih klasika.


Klijenti - Advokatska kancelarija Cvjetićanin & Partners\nIskustvo, znanje i poštovanje osnov su za pružanje efikasne pravne zaštite. Zbog toga smo izgradili poverenje kod naših klijenata koje opravdamo svaki put kada nam se obrate. Advokatska kancelarija “Cvjeticanin” ima izuzetno bogato iskustvo u zaštiti osnovnih ljudkih prava I sloboda kako pred organima uprave, sudovima tako I u postupcima pred zaštitnikom prava građana I poverenicima iz određenih oblasti. Iz oblasti radnih odnosa, advokatska kancelarija “Cvjeticanin” priža širok spektar usluga kako zaposlenima, tako I poslodavcima.\nUspešno okončanje radnih sporova u kojima smo se javljali kao punomoćnici jedne od parničnih stranaka, adekvatan je pokazatelj da smo uvek spremni da za naše klijente pronađemo praktična rešenja za razne probleme koje sa sobom nosi inače, izuzetno osetljiv odnos između poslodavca I zaposlenog.\nCvijetićanin&Partners vodi našu kompaniju na poziciju lidera\nJelena Kukolj, tehnički direktor, MoTo Logistic d.o.o. Beograd\nAdvokatska kancelarija je pozitivno uticala na naše poslovanje\nAdvokatska kancelarija Cvjeticanin & Partners je na svaki nas zahtev i pitanje odgovorila profesionalno, detaljno I u najkracem mogucem roku. Na ovaj nacin je pozitivno uticala na naše poslovanje\nElvira Dedić Office and finance menager, GRAYLING - UK


Đurić i Lajčak razgovaraju u Briselu – OnlineVesti\nĐurić i Lajčak razgovaraju u Briselu\nby admin August 27, 2020, 3:32 pm 1.8k Views\nDirektor Kancelarije Vlade Srbije za KiM Marko Đurić sastao se danas u Briselu sa specijalnim predstavnikom EU za dijalog Beograda i Prištine Miroslavom Lajčakom uoči nove runde ekspetskih razgovora Beograda i Prištine.\nPrethodno se s predstavnikom EU sastao šef delegacije Pritine Skender Hiseni, nakon čega će sve tri strane da zajedno nastave razgovore o nestalim i raseljenim licima i ekonomskim pitanjima.\nOčekuje se da se današnja runda dijaloga Beograda i Prištine na ekspertskom nivou završi oko 18.30.\nU pitanju je treća runda ekspertskih razgovora od ponovnog pokretanja dijaloga Beograda i Prištine sredinom jula kada su se u Briselu sastali predsednik Srbije Aleksandar Vučić i premijer Kosova Avdulah Hoti uz posredstvo šefa diplomatije EU Žosepa Borela i specijalnog predstavnika EU Miroslava Ljačka.\nPrema planu EU posrednika, nakon razgovora na najvišem političkom nivou, timovi eksperata razgovaraju o detaljima tema koje su pokrenute na političkom nivou.\n- Za nas je važniji kvalitet nego brzina. Fokusirani smo na postizanje sveobuhvatnog pravnoobavezujućeg sporazuma, ali to znači i da će on biti potpisan kada se sva otvorena pitanja dogovore između Beogrda i Prištine – izjavio je tim povodom porparol EU Peter Stano za Tanjug.\nPredsednik Srbije Aleksandar Vučić je tokom razgovora sa premijerom Avdulahom Hotijem 16. jula naglasio važnost rešavanja pitanja nestalih i raseljenih sa područja KiM.\nIstovremneo, Vučić je naglasio da su ekonomski odnosi i sporazumi u interesu obe starne, ali da oni ne podrazumevaju niti ratnu odštetu niti bilo kakvo posredno priznanje nezavisne države na području KiM.\nNova rudna razgovora na visokom političkom nivou između Beograda i Prištine najavljena je za početak septembra, najverovatnije 7. septembra, neposredno nakon razgovora dve strane u Vašingtonu, 4. septembra.\nBONUS VIDEO: Vučić: Svi hoće da se mešaju u dijalog\nNOĆ U BEOGRADU Dve osobe povređene u dva udesa\nPotrebna akcija protiv američkog unilateralizma


Bundestag pohvalio početne korake Crne Gore kao EU\nPočetni koraci Crne Gore u ispunjavanju sedam kriterijuma Evropske komisije ohrabruju i osmišljeni su na pravi način, ocijenili su danas predstavnici njemačkog Bundestaga.\nU razgovoru sa premijerom Igorom Lukšićem, oni su čestitali Crnoj Gori sticanje statusa kandidata.\n"Donijeta je dobra odluka, jer ste kao zemlja, pokazali da kvalitetno radite i postižete dobre rezultate, iako vas čeka još dodatnog posla", rekao je član Odbora za pitanja EU Mihael Štibgen,saopšteno je iz crnogorske Vlade.\nCrnogorski premijer Igor Lukšić naveo je da je evropska agenda jedan od ključnih prioriteta Vlade i istakao spremnost da se dodatno ojačaju svi kapaciteti kako bi za početak pregovora dobili podršku svih članica EU.\n"Iako se usvajanje Akcionog plana očekuje polovinom narednog mjeseca, Vlada radi na ispunjavanju kriterijuma Evropske komisije, otvorena je javna rasprava, kojoj sam dao lični doprinos, konsultacijama sa predstavnicima svih sfera društva", naveo je Lukšić.\nOn je ukazao na aktivnosti koje će unaprijediti pitanje medijskih sloboda u Crnoj Gori i značajne iskorake u pogledu dekriminalizacije klevete, borbe protiv korupcije i organizovanog kriminala, primjeni Zakona o antidiskriminaciji i otvorenost Vlade za saradnju sa civilnim sektorom.


MILLENIUM TEAM sada umesto po 100.000, traži 100 evra po tužbi - InfoVranjske\nKompanija “Millenium Team”, koja je tužila više srpskih medija i od svakog od njih tražila odštetu od po 100.000 evra, saopštla je u ponedeljak da se odrie ovog zahteva, i da sada simbolično traži po 100 evra po tužbi.\nSaopštenje “Millenium Teama” prenosimo u celini.\nKompanija Millennium Team, kao što je više puta saopštila, nema ni motiv, ni nameru da tužbama pravi pritisak na medije, ili da ugrožava njihov rad.\nJedini motiv da pokrenemo postupke za naknadu štete je činjenica da je objavljivanjem neistinitih informacija grubo povređen ugled kompanije i naneta finansijska šteta njenim poslovnim interesima.\nKao kompanija koja je potpuno uverena u zakonitost svog poslovanja, zadržavamo pravo da i dalje putem nadležnih državnih organa zatražimo zaštitu svojih interesa, ukoliko oni budu ugroženi kroz sistematsko i organizovano iznošenje neistina na račun kompanije i njenih vlasnika. Razumevajući finansijske uslove u kojima mediji rade, a posebno poštujući ulogu koju imaju kao kontrolori društva, pa i poslovnih procesa, odlučili smo da tužbe protiv medija (koje su do sada bile za iznos od 100.000 EUR) imaju simboličan odštetni zahtev u vrednosti 100 evra.\nKao kompaniji bitno nam je da se utvrdi istina, ni u jednom trenutku nismo imali na umu takozvane SLAPP tužbe, što verujemo da je ovom odlukom i potvrđeno.\nDosuđene sume i do sada i ubuduće biće usmerene u humanitarne svrhe. Iskreno se nadamo da ni ovakvi simbolični procesi neće biti potrebni i da će mediji pokazati spremnost da pokažu dužnu novinarsku pažnju, koju im zakon propisuje, i da se za sve informacije o poslovanju kompanije obrate samoj kompaniji.\nMillennium Team je, kao i do sada, potpuno otvoren da sve relevantne podatke o poslovanju podeli sa javnošću – kaže se u saopštenju ove kompanije.\nmillenium team sllap tužbe\nIVERMEKTIN: Leči li koronu PRASEĆI LEK?\nKorona na jugu: Kolebljive brojke i blagi pad\nKompanija najavljuje da je njeno poslovanje otvoreno za javnost. Kao građanina me interesuje koliko je poslova kompanija radila sa privatnim firmama kao investitorima i koliko je poslova od države dobila na tenderima na kojima je bilo više učesnika. Bitan je i podatak koliko je sredstava dobila iz budžeta kao subvencije države. Koliko firmi ima Milenijum grupa. Priča se da ima oko 23 firme koje mahom rade sa državom bez tendera.\nVerovatno te 23 firme se vode na lažnu licnu kartu ukradenu od Vucicevog Andreja. To je Vucicev milenijum tim koji dobija bespovratan novac iz budžeta i poslove bez tendera. Znači Vučko pljačka preko te firme drzavu i budžet.


Obišao je svoju praznu njivu, a kada se vratio sutradan, na njoj je zatekao KUĆU\nKanađanin Patrik Mejz našao se u velikoj nedoumici: Na njegovoj njivi je za jedan dan niotkuda nikla kuća.\nProšlog četvrtka vozio se na posao i prolazio pored svog zemljišta, koje je samo dan ranije bilo kao i uvek - potpuno prazno. Međutim, tog četvrtka nije moao da veruje svojim očima: na njegovoj njivo nalazila se kuća!\nTri dana nakon čudnog otkrića montažna kuća se i dalje nalazila na njegovom polju, pa je odlučio da pita svoje Fejsbuk prijatelje šta da radi.\n- Možda ju je neko ukrao i izbacio na mom zemljištu?" napisao je Mejz u statusu.\nKanađanin se pita i da li može da zadrži kuću budući da ju je pronašao?\n- Ako poznate nekoga ko je izgubio kuću, javite mi. Naravno, pre nego što mogu da je uzmem, moraju da je identifikuju. Hvala! - napisao je Mejz u statusu.\nDRUGAČIJI TURIZAM Vodi grupe do destinacija iz snova i usput čini DOBRA DELA (FOTO)


CEPAO VUČIĆEVE PLAKATE, PA KAŽNJEN SA 10.000 DINARA: Evo šta mu je sudija rekao! ·\nPodsetimo, u Kraljevu su 20. marta 2017. privedena tri odbornika Lokalnog fronta koji su cepali i prelepljivali plakate tadašnjeg predsedničkog kandidata Aleksandra Vučića.\nSve se događalo ispred hale u kojoj je sutradan Vučić održao predizborni miting. Čitavo Kraljevo bilo je oblepljeno plakatima koje je čuvala policija, a aktivisti Lokalnog fronta su performansima želeli da dokažu, i uspeli su u tome, da policija nije radila u službi građana, već u službi SNS-a.\n„Grad je bio pun policije čije jedino zaduženje je bilo da čuva plakate. Mi smo ih tokom dana sklanjali, jer su bili izlepljeni i na nedozvoljenim mestima, po trafo stanicama. Policija nas je pratila u stopu i kad god mi skinemo ili cepnemo plakat, sledila je legitimacija“, priča za Danas „osuđenik“ Branislav Seničić.\nU noći kada je „pao“ sa još dvojicom aktivista Lokalnog fronta „suočavao“ se sa plakatima kojima je bila oblepljena hala u kojoj je Vučić sutradan trebalo da održi miting. Seničić kaže da su prišli bilbordu sa namerom da ga poprskaju kada je naišao policijski kombi sa gomilom policajaca. Uhapsili su ih i odveli u stanicu gde su ih tokom noći saslušavali.\nProces protiv Seničića vođen je od prekršajnog suda, a na kraju je završio pred Ustavnim sudom, gde je odbijena njegova ustavna žalba na odluku Prekršajnog apelacionog suda u Kragujevcu, pa je osuđen „zbog narušavanja javnog reda i mira“.\n„Ne znam na koji način smo narušavali javni red i mir. Želeli smo da vidimo da li policija o trošku naroda radi svoj posao ili čuva bilborde. Međutim, sudije su to drugačije shvatile“, ističe Seničić.\nOn dodaje da je samo za plakate prelepljene preko hale u Kraljevu utrošeno 20.000 evra. Iako su pravna sredstva u Srbiji utrošena, naš sagovornik ističe da se ne miri sa presudom Ustavnog suda i da će se obratiti međunarodnom sudu u Strazburu, ne zbog visine kazne, već, kako kaže, zbog apsurdnosti same presude.\nIzvor:danas, nezavisni.rs | Foto:n1-printscreen\nMAKEDONCI: Nijednog Albanca nećemo izručiti Srbiji!


Dodik reagovao na stavove Lajčaka - Klix.ba\nBiH Dodik reagovao na stavove Lajčaka\nDodik reagovao na stavove Lajčaka\n3.11.2008. u 21:45\nVlada Republike Srpske nijednom svojom odlukom niti akcijom nije potkopala BiH, već se, naprotiv, trudila i trudiće se da BiH učini funkcionalnom i racionalnom, uz uvažavanje prava oba entiteta i sva tri naroda, tvrdi u pisanoj izjavi premijer Republike Srpske Milorad Dodik reagirajući na stavove koje je visoki predstavnik u BiH Miroslav Lajčak naveo u intervju datom Rojtersu u Londonu.\nLajčak je kritikovao retoriku premijera RS-a i izrazio bojazan da će ga način na koji se ponaša u ovom trenutku diskvalifikovati kao budućeg partnera međunarodne zajednice, a posebno EU.\n„Žao mi je što Miroslav Lajčak nije konstatovao da nikada iz RS, bar ne od njenih zvaničnika, nije krenula nijedna retorička akcija ka uništenju ili raspadu BiH. Sve što je rečeno na tu temu uvijek i isključivo je bila reakcija na radikalne stavove koji su stizali iz FBiH“, tvrdi Dodik.\nDodik je naveo da Vlada RS-a dijeli Lajčakov stav o potrebi odlučnijeg djelovanja EU u BiH, ako je Lajčak „pod tim mislio da smo u tom odnosu partneri sa EU mi iz BiH, a ne OHR, jer za nas u RS nije upitan evropski put BiH, i RS u njoj“.\n“Mi odnos sa EU vidimo isključivo kao partnerski, i za nas je evropska ideja i evropski put BiH jedini racionalan put kojim trebamo ići. Slažem sa sa Lajčakom i u ocjeni da ne može postojati država čija je jedna polovina napredna, a druga nenapredna i nesrećna, ali bih volio da nam objasni kako napredak jednog dijela države može uticati na nazadovanje drugog dijela države. Ako je Lajčak prepoznao RS kao napredniji dio BiH za očekivati je bilo da konstatuje da njen napredak nije uperen protiv te iste BiH“, naveo je Dodik.\nOn je naveo da za RS i njega lično dejtonska BiH nije neprijatelj, nego državno-pravni okvir u kome egzistira RS.\n"Volio bih da i iz drugog entiteta jasno i nedvosmisleno čujem da RS nije njihov neprijatelj, da je dio BiH, čijem napretku se raduju i u Banjoj Luci i u Sarajevu i u Mostaru", istakao je premijer RS.\nOn je naveo da je međunarodna zajednica u BiH oličena u OHR-u proteklih godina primjenjivala taktiku tzv. diskvalifikacije svih onih koji su mislili drugačije i upitao gdje nas je takva politika međunarodne zajednice dovela.\n"Da li je tim i takvim metodama riješen ijedan suštinski problem u BiH. Naravno da nije. Pokazalo se da problem funkcionisanja BiH nije u pojedincima koji su budućnost države vidjeli i vide na različite načine", naglasio je Dodik.\nOn je ocijenio da su, akcije međunarodne zajednice u prošlosti, nažalost, devastirale insitucije BiH, koje su jedine imale mandat naroda za političko odlučivanje.\n“Zato mislim da je zaista konačno vrijeme da se svi uozbiljimo i kao ozbiljni ljudi suočimo sa stvarnim problemima u državi. I mi u BiH, ali i međunarodna zajednica oličena u predstavnicima EU. Ni mi nemamo ništa protiv da se na sastanku ministara spoljnih poslova EU razgovara o BiH, samo ne vidimo mogućnost da institucije EU donose obavezujuće odluke za BiH. Kako god okrenete, budućnost ove države je u dogovoru i kompromisu njenih legalno izabranih predstavnika“, zaključio je Dodik.\nU svojoj izjavi visoki predstavnik u BiH Miroslav Lajčak naveo je da Evropska unija mora da djeluje odlučnije kako bi spriječila još veću nestabilnost u BiH koja je duboko podijeljena 13 godina poslije rata.\nLajčak je za Dodika kazao da je zauzeo opasan kurs djelovanja, opasan po sebe lično u političkom smislu i opasan po RS.\n- Ako pozicionirate svoj entitet kao pobunjeno dijete države, ako govorite svom narodu da ne volite državu čiji ste građanin i ako u praktičnom smislu potkopavate državu, šta dobro onda donosi ta popularnost?, upitao je visoki predstavnik u BiH.\nVisoki predstavnik je rekao da ne može postojati država čija je jedna polovina napredna, a druga nesrećna i nenapredna.\n- Država nije njihov neprijatelj. I oni su država. Ili će napredovati zajedno ili će zajedno ići u katastrofu, zaključio je Lajčak.\nprije 16h 3m 0\nprije 17h 55m 84\nprije 13h 48m 32\nprije 2h 43m 117\nprije 2h 22m 61


RTS :: Ekskluzivno za RTS: Džulijen Mur\nFilm i TV Ekskluzivno za RTS: Džulijen Mur\npetak, 11. sep 2009, 17:42 -> 00:31\nEkskluzivno za RTS: Džulijen Mur\nNovi film Džulijen Mur "Samac" premijerno je prikazan na Mostri. Jedna od najvećih zvezda 66. venecijanskog festivala u ekskluzivnom intervjuu izveštaču RTS-a Sandri Perović, otkriva da ne pati što još nije dobila Oskara i da joj je najveće zadovoljstvo rad sa velikim filmskim autorima.\nDžulijen Mur, glumica koju je Mostra pre sedam godina proglasila najboljom, večeras ima premijeru svog novog filma "Samac", za koji vlada veliko interesovanje, jer ga je režirao poznati modni dizajner i nekadašnji kreativni direktor modne kuće "Guči" Tom Ford.\nJedna od najvećih zvezda 66. venecijanskog festivala Džulijen Mur, u ekskluzivnom intervjuu izveštaču RTS-a Sandri Perović, otkriva da ne pati što još nije dobila Oskara i da joj je najveće zadovoljstvo to što joj uloge poveravaju veliki filmski autori.\nCrvenokosa njujorčanka bez sumnje spada u sam vrh američkog i svetskog glumišta. Raskošan talenat, više puta je dokazala igrajući uvek različite i uvek upečatljive likove u filmovima najznačajnijih reditelja današnjice- Spilberga, Altmana, braće Koen, Ridlija Skota, kako u velikim skupim holivudskim hitovima poput spektaklularnog "Parka iz doba Jure", trilera "Haniibal" ili komedije "Devet meseci", tako i u nezavisnim dramama "Magnolija" "Kratki rezovi", "Veliki lebovski", "Sati".\nKako uspevate da postignete balans između skupih blokbastera i ozbiljnih nezavisnih filmova?\n"Nekad se dogodi da uglavnom dobijamo uloge u komercijalnim filmovima. Uvek se nadamo da možemo da postignemo ravnotežu između komercijalnih i nezavisnih filmova, jer je to dobro i za karijeru i za život", rekla je Mur.\nDžulijen Mur se na Mostru vratila kao protagonistkinja rediteljskog prvenca Toma Forda -filma "Samac" koji po tematici, homoseksualizmu u vreme 60-tih u Americi, intenzivnim bojama i vizuelnom stilu podseća na "Daleko od raja" film za koji je u Veneciji nagrađena peharom Volpi.\nZbog čega reditelji vole da vam daju uloge žena u kontroverznim melodramama koje se dešavaju tokom 50 ih I 60 ih godina?\n"Ne znam, zaista je interesantno to što sam do sada igrala u nekoliko filmova čija je tema iz 50-ih i 60-ih godina prošlog veka. Moj najnoviji film "Samac" zanimljiv je zato što se radnja dešava 1962. godine, u vreme kada su stvari u svetu počele da se menjaju, da se odnosi liberalizuju i ljudi su mogli slobodnije da pokazuju osećanja", rekla je poznata glumica.\nIako ima četiri Oskara nominacije za briljantne uloge u filmovima Stivena Doldrija, Toda Hejnsa, Nila Džordana, Pola Tomasa Andersona, a na jednoj dodeli je čak dva puta bila nominovana, najprestižniju nagradu nije dobila.\nKako je moguće da američka akademija nije prepoznala kvalitete vaših briljantih uloga?\n"Nominacije su velika čast, ali ne žalim što još nisam dobila Oskara. Ako pobediš to je sjajno, ali u karijeri je najvažnije da nastaviš da radiš i da imaš posla", rekla je Mur.\nMur nam je otkrila i da se sve više okreće pisanju. Objavila je knjigu za decu "Pegava jagoda" i kaže da ne očekuje uspeh Džoan Roling, već samo želi da iskustva iz detinjstva podeli sa drugima.\nInjaritu: Filmski stvaraoci su jako dosadni\nI opet Edi Marfi na filmskom platnu\n„Ajvar“, „Južni vetar“ i „Delirijum tremens“, nagrađeni na festivalu u Vrnjačkoj Banji\n„Ajvaru“ u Vrnjačkoj Banji nagrada za najbolji scenario


"Nasilje protiv ranjivih grupa ne sme da se desi na Kosovu" | Radio Kosovska Mitrovica\n“Nasilje protiv ranjivih grupa ne sme da se desi na Kosovu”\n22. October, 2018 17:02 |\nU toku je obeležavanje nedelje o pravima žrtava, pod nazivom “Pravda za žrtve, kazna za počinioce krivičnih dela”. Ministarstvo pravde je uz pomoć Američke ambasade u Prištini, prvobitno sastavilo i usvojilo koncept dokument koji uključuje detaljnu analizu pitanja naknade žrtvama zločina.\nKosovo je postiglo određeni napredak u dostojanstvenom tretiranju žrtava, ali je potrebna veća efikasnost u sprečavanju nasilja u porodici i trgovini ljudima, rečeno je na obeležavanju Nedelje prava žrtava zločina.\n“Smanjen je broj nagomilanih predmeta. U odnosu na zemlje u regionu Kosovo je uspostavilo savremeno zakonodavstvo za ostvarivanje prava i nadoknade i dostojansvetno tretiranje žrtava zločina, znatnom broju žrtava je šteta nadoknađena iz budžeta. Zato mogu reći da žrve zločina, u skladu sa evropskim standardima postepeno ostvaruju svoja prava i imaju odgovarajući tretman domaćih institucija”, rekao je javni tužilac Aleksandar Ljumezi.\n“U svojstvu ministra sam ovde da u saradnji sa ostalim institucijama radim na dva bitna aspekta. Prvi je da doprinesemo stvaranju što boljih političkih, pravnih i socijalnih uslova koji bi obezbedili pravdu za zrtve zločina i drugi je preduzimanje potrebnih mera za osetljive zajednice, posebno na sticanje prava na nadoknadu žrtvama zločina, jer smatram da one moraju biti upućenije u svoja prava, uključujući i pravo na kompenzaciju”, kazao je ministar pravde Abeljard Tahiri.\nZaštita građana, naročito promovisanje zaštite prava žrtava krivičnih dela je obaveza čitavog društva, naročito pravosudnog sistema, i Zakon o kompezaciji žrtava krivičnih dela i uspostavljenje mehanizama za sprovođenje ovog zakona jedan je od najvećih uspeha Kosova, istakao je predsednik Hašim Tači.\n“Nasilje protiv ranjivih grupa ne sme da se dogodi na Kosovu, to je obaveza svih nas kao društva, a i institucija, ali je, takođe, i obaveza pravosudnih organa da privedu svakoga ko ispoljava nasilje. Ne smemo da ignorišemo nijedan slučaj, potrebna je prevencija i moramo obezbediti dostojanstven tretman žrtvama krivičnih tela, podršku žrtvama, što je osnova za povratak njihovog dostojanstva. Zahtevam da svaki sudija, svaki tužilac pristupi ozbiljno ovim slučajevima, uz zakonsku odgovornost”, rekao je Tači.\nMinistarstvo pravde je uz pomoć Američke ambasade u Prištini, prvobitno sastavilo i usvojilo koncept dokument koji uključuje detaljnu analizu pitanja naknade žrtvama zločina. Ovaj zakon je 2015. godine.\n“Ova nedelja predstavlja priliku da se žrtve krivičnih dela podsete šta mogu očekivati od institucija, takođe je vreme da se i članovi pravosudnog sistema, pružaoci usluga, vladine institucije podsete koje su njihove obaveze prema onima zbog kojih su tu”, Kalend smatra Hjuland,V.D americkog ambasadora na Kosovu.\nIz kancelarije EU na Kosovu naglašavaju da su neophodene reforme Krivičnog zakona i da je u toku reforma koja se odnosi na kategorisanje krivičnih dela, poput porodičnog nasilja i seksualnog uznemiravanja, kao i visinu kazne za njihovo izvršenje.\n“EU želi da apeluje na Skupštinu Kosova i sve druge državne institucije koje su uključene u zakonodavni proces da brzo završe posao na Krivičnom zakonu i da ga usvoje odmah nakon drugog čitanja. Novi izrađeni Zakon o krivičnom postupku sadrži novine koja omugućavaju policiji da istražujuje, tužiocima da gone i sudijama da presuđuju brzo i oštro”, rekao je na konferenciji Cezari Mihalčuk, predsedavajući sektorom za zakone pri kacelariji EU na Kosovu.\n“Još jedan zakon koji je važan u kotekstu nedelje zaštite žrtava je Zakon o proširenju ovlašćenja za konfiskaciju. Žrtve će bez sumnje imati koristi od usvajanja ovog zakona jer će veliki deo nezakonitio stečene imovine bići vraćen žrtvama kroz kompenzaciju-nadoknadu za pretrpljena krivična dela”, smatra Cezari Mihalčuk, predsedavajući sektorom za zakone pri kacelariji EU na Kosovu.\nNa osnovu podataka Kancelarije za zaštitu i pomoć žrtvama, od septembra 2017. do avgusta 2018. godine zabeleženo je 1368 slučajeva porodičnog nasilja, 61 slučaj trgovine ljudima, 17 ubistava i 23 pokušaja ubistava.


Mašine za brizganje plastike FANUC ROBOSHOT pružaju sve što je potrebno za nesmetan razvoj - Automatika.rs\nNaslovna Vesti Novi proizvodi Mašine za brizganje plastike FANUC ROBOSHOT pružaju sve što je potrebno za...\nProizvodite noću i vikendom bez nadzora\nProizvodnja se uvek vrši na vreme, 24 sata dnevno. Pojedine kompanije oslanjaju se na izuzetnu tačnost i stabilnost mašina za brizganje ROBOSHOT bez noćne smene – bez kontrole.\nSmanjite vreme ciklusa\nPotpuno električne mašine za brizganje plastike ROBOSHOT brže su od hidrauličnih, što vam omogućava da povećate satnu produktivnost za više od trećine.\nPovećana produktivnost je presudna i za troškove i za vreme isporuke kako bi se održao prilagođeni model proizvoda za jednokratnu upotrebu.\nAko svoj održivi razvoj postavite kao jedan od svojih glavnih prioriteta, radite na smanjenju zagađenja i povećanju uštede energije. Energetska efikasnost je prirodno važna u vašoj investicionoj strategiji, ali i dalje kriterijum izbora.\nIzborom mašina FANUC ROBOSHOT, kompanija se oslanja ne samo na tehnologiju koja smanjuje potrošnju energije za 50 do 70% u poređenju sa hidrauličnim mašinama, već i na energetski najefikasnije električne mašine za ubrizgavanje plastike na tržištu, zahvaljujući efikasnosti servomotora i CNC kontrolerima FANUC, koji su povezani sa inteligentnom proizvodnjom energije u različitim fazama ciklusa.\nFokus na pouzdane proizvodne alate\nNije slučajno što pri kupovini mašina za brizganje plastike izbor pada na FANUC. Mnoge kompanije brzo dobijaju potvrdu da je FANUC još uvek korak ispred svoje konkurencije. Takođe možemo potvrditi pouzdanost FANUC mašina napominjući da u nekim kompanijama mašina prve generacije još uvek radi. A to je garancija održivog ulaganja.\nKvalitet odnosa koje održavamo sa našim kupcima u FANUC-u sigurno vas može umiriti. Sa prvom električnom mašinom za brizganje plastike možete računati na snažnu podršku FANUC-ovog tima, koji uvek reaguje po prijemu vašeg zahteva.\nPrethodni tekstU Nemačkoj nisu sigurni šta će dobiti otvaranjem Muskove Giga Fabrike\nSledeći tekstKako odabrati koji je gripper(hvataljka) najidealniji za određenu aplikaciju?\nLabVIEW sada može da komunicira sa senzorima za ekološki monitoring pomoću...


Smanjenje kalorija podmlađuje organizam - Zdrava Hrana\nNaučnici su proučavali na miševima kako starenje utiče na biološki časovnik organizma i tom prilikom otkrili da ishrana sa smanjenim brojem kalorija pomaže da se bolje reguliše energija, a organizam ostane mlađi.\nVeć su neka ranija istraživanja ukazala da ishrana sa smanjenim brojem kalorija može da doprinese dugovečnosti, ali novo istraživanje Centra za epigenetiku i metabolilzam Univerziteta Kalifornija bilo je prvo koje je pokazalo kako smanjenja unosa kalorija utiče na cirkardijarne ritmove (biološki časovnik) organizma, koji sa svoje strane usporavaju proces starenja ćelija.\nNaime, istraživači su utvrdili da se sa starenjem biološki časovnik našeg organizma menja, a procesi koje taj časovnik kontroliše i koji su direktno povezani sa procesima starenja utiču na efikasnost metabolizma energije u ćelijama.\nIstraživački tim je testirao istu grupu miševa u uzrastu od 6 meseci i 18 meseci, uzimajući uzorke tkiva iz jetre; jetra je organ koji deluje kao posrednik između hrrane i distribucije energgije u organizmu. U ćelijama se energija metabolizuje pod preciznom kontrolom biološkog časovnika.\nIstraživači su utvrdili da je kod starijih miševa 24-časovni ciklus metabolizma kontrolisanog biološkim časovnikom ostao isti, ali da je došlo do primetnih promena u metabolizmu energije; prosto rečeno, starije ćelije su manje efikasno proizvodile energiju.\nMeđutim, u drugoj grupi miševa iste starosti, koji su bili hranjeni sa 30% manje kalorija tokom 6 meseci, proizvodnja energije u ćelijama je ostala potpuno nepromenjena. "Dakle, smanjenje unosa kalorija podmlađuje biološki časovnik na izuzetno efikasan način", prokomentarisao je vođa ovog istraživanja, dr Paolo Sasoni-Krosi.\nNezavisno od ovoga, do potpuno istog zakljlučka došao je i istraživački tim iz Barselone, sa Instituta za biomedicinska istraživnja, koji je ispitivao kako biološki časovnik organizma deluje na matične ćelije kože mlađih i starijih miševa. I oni su utvrdili da je ishrana sa manje kalorija kod starijih miševa sačuvala većinu funkcija koje su imale ćelije mlađih miševa. "Ishrana sa smanjenjem kalorija izuzetno doprinosi sprečavanju posledica fiziološkog starenja", prokomentarisao je vođa ovog istraživanja, prof Salvador Aznar Beniat. "Izgleda da kad jedemo manje to sprečava starenje tkiva, pa time sprečava matične ćelije da (nepovoljno) promene svoje cirkardijarne aktivnosti".\nAko se ovo pokaže tačnim i za ljude (a u mnogim slučajevima su rezultati dobijeni eksperimentima na miševima primenljivi i na ljude), to može imati dalekosežne posledice u smislu korigovanja preporuka u ishrani, u smislu toga koliko nam je kalorija zaista neophodno tokom dana za normalan i zdrav život.\nRezultati istraživanja objavljeni su u časopisu Cell.


Britanski bend \_"Hurts\_" želi predstavlja Rusiju - Vijesti.me\nBritanski duo Hurts poznat po hitu “Wonderful Life” učestvovaće na ruskom izboru za predstavnika na Eurosngu. Vijest je na svom Twitter profilu saopštio frontmen grupe Tio, koji je napisao da su poslije loših vijesti sa britanskog izbora odlučili da svoju pjesmu ponude "dobrom narodu Rusije".\nInače, ovaj britanski sastav, održaće koncert 25. maja u Beogradskoj areni, a od juče su prodaji karte po cijeni od 2.490 (parter) i 2.990 dinara (fan pit i tribine).\nPopularnost je bend stekao za vrlo kratko vrijeme, a prema pisanju uticajnog muzičkog magazina NME, njegova turneja jedna je od onih koje ne bi trebalo propustiti u 2011. godini.\nHoće li članovi benda izvesti prjesmu koja je kandidat za predstavnika Rusije, još nije poznato, ali će to biti prvi put da na nacionalnom takmičenju ove zemlje učestvuju autori iz Velike Britanije.\nOvogodišnji Eurosong biće održan od 10. do 14. maja u Dizildorfu, gdje će se takmičiti 43 zemlje. Prošlogišnji predstavnik Rusije na Eurosongu bila je Anastasija Prikhodiko koja je osvojila 11. mjesto.


RTS :: Vuletić: Potezi Prištine posledica njihove nesigurnosti\nPolitika Vuletić: Potezi Prištine posledica njihove nesigurnosti\nVuletić: Potezi Prištine posledica njihove nesigurnosti\nčetvrtak, 06. dec 2018, 07:39 -> 09:11\nPolitička ofanziva Srbije na međunarodnom planu i dve nepovoljne situacije za Prištinu - neuspeli pokušaji kontrole prenosa električne energije i prijem u Interpol - uzrokovali su nerazumnu odluku Prištine da se uvede carina od 100 odsto za robu iz centralne Srbije, rekao je za RTS sociolog Vladimir Vuletić.\nPodizanje carine na robu iz centralne Srbije i najave o formiranju kosovske vojske pokušaji su da se fokus prebaci iz političkog u neki drugi okvir što mora stalno da se ističe, rekao je gostujući u Jutarnjem programu RTS-a Vladimir Vuletić.\n"Nije sporno da zemlje koje su priznale kosovsku nezavisnost u nekom narednom periodu očekuju da Kosovo dobije sve atribute državnosti, pa i vojsku ali to može da postane problem za Albance jer to sada rade bez koordinacije sa centrima moći na koje se oslanjaju a oni to ne vole. Prištinske vlasti pokušavaju da ubrzaju stvari, osećaju neku vrstu nesigurnosti jer više nije tako izvesno ono što je bilo 2008. godine i pokušavaju na tempu pa je moguće da će u toj nameri napraviti i neku grešku sa kojom ne bi bio saglasan NATO a to bi za njih bio problem", rekao je Vuletić.\nKada je reč o raspoloženju kod kosovskih Srba Vuletoić smatra da je važno da postoji energija.\n"Važno je da se ne predaju, da ne upadnu u apatiju. Performansi koje organizuju studenti jesu poruka EU i međunarodnoj zajednici ali mnogo je važniji njihov efekat na ljude koji žive tamo. Kada vide da mladi žele da ostanu, da žive tamo kao svoj na svome. Dok god ima energije ima i života za Srbe tamo", rekao je Vuletić.\nBez obzira na kritike koje se upućuju na neaktivnu ulogu Brisela EU je najzainteresovanija da se odnosi između Beograda i Prištine reše na miran način. Svi ostali imaju i neke druge interese, smatra Vuletić.\n"Utisak je da u SAD ima dve ili više frakcija oko toga kako rešiti ovaj čvor. Nova administracija u Vašingtonu dala je novu dinamiku i zeleno svetlo za razmišljanja o mogućnosti razgraničenja, šta god to značilo. Očigledno je da je sada više stvari na stolu i to je u izvesnom smislu za Srbiju bolje nego ranije kada smo imali situaciju da su govorili da je Kosovo u granicama koje su od strane SAD priznate 2008. godine", objašnjava Vuletić.\nTrenutna situacija je opasna zato što bilo kakav incident, čak i slučajan, može da vodi eskalaciji sukoba što bi bilo najgore i za Srbe ali i za sve ostale, smatra Vuletić.\n"Ovo je situacija koja mora da se prevaziđe, bez obzira što još uvek traje dizanje uloga", rekao je Vuletić.\nKada je reč o poslednjim događajima u Sarajevu i napuštanju sednice od strane srpskog člana prednjedništva BiH zbog nemogućnosti da istakne i zastavu republike Srpske, Vuletić kaže da pitanje unitarizacije ili konfederacije i dalje muči Bosnu i Hercegovinu.\n"Na žalost mnogi misle da bi se problemi, poput ekonomskih, rešili centralizacijom. Mnogi problemi sa kojima se tamošnje društvo suočava, a koji imaju uzroke na sasvim drugim stranama, prebacuju se na politički plan i pitanje da li ćete imati više ili manje centralizovanu Bosnu", rekao je za RTS Vladimir Vuletić.


Ljudi na Kosovu zbunjeni i boje se da će im zbog tablica oduzimati vozila - Politika - Dnevni list Danas\nPočetna » Vesti » Politika » Ljudi na Kosovu zbunjeni i boje se da će im zbog tablica oduzimati vozila\nKako se mera prištinskih vlasti o oduzimanju registarskih oznaka odrazila na život građana\nMiloš D. Miljković24.09.2021. 18:52\nLjudi koji poseduju „KS“ ili tablice sa oznakama gradova na Kosovu koje izdaje MUP Srbije su zbunjeni, a dodatnu zebnju predstavlja činjenica da odsustvo tablica može da prouzrokuje zaplenu vozila – navode sagovornici Danasa, sa kojima razgovaramo o tome kako se mera prištinskih vlasti o oduzimanju tablica odražava na svakodnevni život ljudi na Kosovu.\nKako je novinar Danasa mogao da se uveri prilikom svojih ranijih poseta Kosovu, „KS“ tablice koristili su uglavnom Srbi sa Severa, ali u ne tako malom broju i Albanci južno od Ibra, naročito oni koji imaju rodbinu ili imovinu u Preševskoj dolini, ili oni koji su zbog posla morali često da idu na administrativne prelaze sa Srbijom, radi lakšeg prelaska.\nKada je reč o kosovskim autoprevoznicima, oni su na administrativnim prelazima menjali tablice – kada bi ulazili u Srbiju, stavljali bi „KS“ oznake, dok bi pri povratku na Kosovo montirali „RKS“ tablice.\nDirektor Instituta za teritorijalni ekonomski razvoj „InTER“ iz Zubinog Potoka Dragiša Mijačić kaže za Danas da je odluka o uvođenju reciprociteta kod registarskih tablica pogodila celokupno stanovništvo i sve institucije na severu Kosova.\nOn navodi da je trenutno je sve stalo, te da niko ne može da koristi automobile, što predstavlja veliki problem kako na ličnom nivou tako i na nivou funkcionisanja društva i privrede.\nrugim rečima, nastavlja Mijačić, ova odluka nije pogodila samo ljude koji su putovali između Srbije i Kosova, već i kretanje vozila unutar severa Kosova.\n– Još uvek nije jasno kako će se rešiti problem automobila sa srpskim tablicama koji se nalaze na severu Kosova, naročito onih koji imaju tablice „KM“ i tablice ostalih gradova na Kosovu (PR, PE, PZ, ĐA, UR, GL). Skoro svaka porodica ima automobil sa takvim tablicama, ljudi su u očaju jer ne znaju šta će biti sa njima – ukazuje Mijačić.\nOn dodaje da su Albanci i Srbi sa centralnog Kosova uglavnom uzeli „RKS“ tablice, pošto se „KS“ više ne izdaju.\n– Puno Srba sa centralnog Kosova su takođe imali tablice gradova iz centralne Srbije, i oni ne znaju šta da urade sa njima, jer procedure za izdavanje probnih tablica unutar Kosova još uvek nisu jasne. Problem imaju i Albanci iz Preševske doline koji takođe često putuju na Kosovo – objašnjava Mijačić.\nIgor Marković iz NVO Aktiv iz Kosovske Mitrovice, navodi da su peti dan nakon stupanja novog administrativnog uputstva u vezi sa obavezom korišćenja privremenih kosovskih tablica, vlasnici tablica izdatih od strane MUP-a Srbije i dalje zbunjeni.\n– Ona proizilazi iz dve proste činjenice: neobaveštenosti i straha. Vest o uvođenju novih mera je građane zatekla istog dana kada je primena “novog aranžmana“ stupila na snagu. Uprkos činjenici da se nova odluka sprovodi pod plaštom slobode kretanja, ona je u znatnoj meri ograničava i sputava. Da se zaista radilo o slobodi kretanja, administrativno uputstvo ne bi bilo potureno na brz i netransparentan način. U svakom demokratskom društvu se važne promene i odluke najavljuju daleko unapred, te se u tu svrhu sprovode intenzivne medijske kampanje obaveštavanja šire publike. Na Kosovu se to nije desilo, a građani su ostali zaglavljeni između pretnje o oduzimanju tablica i usijane političke tenzije na relaciji Beograd – Priština – ističe Marković.\nPrema njegovim rečima, nus produkt uvođenja „blic“ mera na svojoj koži su osetili građani kojima su početkom ove nedelje oduzeta tablice na prostoru opštine Srbica.\nMarković navodi da su oni, vrativši se u svoje matične opštine, saznali da civilni registri još uvek nisu dobili uputstva o procedurama za apliciranje i dobijanje privremenih tablica izdatih od strane MUP-a Kosova.\n– Rizik se time višestruko povećao, jer odsustvo tablica može da vodi i ka konfiskaciji prevoznog sredstva. Da stvar bude još komplikovanija, oni civilni registri koji su u međuvremenu dobili uputstva od strane MUP-a, zapravo nisu ujednačena. Tako stanovnici opštine Novo Brdo uz priložene kopije vozačke i saobraćajne dozvole, te srpske lične karte, moraju, za razliku od drugih, da na uvid daju kosovsku ličnu kartu. Dakle, očigledno je da pravila, koja, uzgred, još uvek svima nisu poznata, već na samom početku nisu konzistentna, a kamo li jasna. Uz sve prethodno rečeno, treba dodati da je raširen strah i osećaj neizvesnosti među onim vlasnicima tablica koja imaju oznake gradova na Kosovu (PR, KM, GL, UR, PE, ĐA), a koja se mogu kretati samo na prostoru četiri severne opštine – obrazlaže Marković.\nOn navodi da se kosovske institucije nisu oglašavale povodom tih tablica, niti su obznanile bilo koje uputstvo, a iste su se, pre početka blokade prelaza, oduzimale na Brnjaku i Jarinju.\n– Konfuzija i strah među građanima je i te kako prisutna, što se verovatno ne može videti na barikadama. Sudeći po razvoju trenutne situacije i narastajuće tenzije, nemoguće je očekivati brz i po vlasnike srpskih tablica pozitivan ishod u narednim danima – smatra Marković.\nUrednica portala Kossev Tatjana Lazarević kaže da se vozila na severu i dalje kreću sa srpskim registarskim oznakama, kao i „RKS“. Po njenim rečima, srpske tablice podrazumevaju oznake gradova iz Srbije i gradove na Kosovu, poput „KM“, „PR“, „GL“, „PE“ , a s obzirom na to da je već godinama unazad onemogućeno korišćenje tih tablica južno od Ibra, uključujući i prelaze van Severa Kosova, sve je više tokom godina bilo stanovnika severa koji su registrovali svoja vozila u Srbiji.\n– Sa takvim vozilima se najlakše kretalo svuda – Kosovo, Srbija, region. Situacija na Severu je manje – više i dalje nepromenjena u tom smislu. Na jugu je sada potpuno drugačije. Sudeći po navodima kosovskog ministarstva, izdavanje probnih „RKS“ tablica ide bez ikakvih problema, ako se izuzmu gužve. Najnoviji podatak je da je od 20. do 22. septembra izdato 6.375 probnih tablica. U svakom slučaju na jugu, nakon gašenja mogućnosti registracije „KS“ tablica u septembru prošle godine, i Srbi i Albanci od tada koriste RKS. Inače, što se tiče korišćenja „KS“ tablica, 18. septembra prošle godine doneta je odluka o zabrani vađenja novih „KS“ tablica, tako da i kod onih koji su imali registraciju na ove tablice, ona je sada već istekla – pojašnjava Lazarević.\nKako kaže, najnoviji podaci kosovskog ministarstva unutrašnjih poslova ukazuju na to da je u Severnoj Mitrovici od 20. do 22. septembra već izdato 90 probnih RKS tablica, ali da se informacija teško proverava, međutim, kod opštinskih zvaničnika, gde se i nalazi centar za registraciju.\nBeogradBrnjakDragiša Mijačićigor markovicjarinjeKosovoKSMitrovicaNovo BrdoPrelazPrištinaregistracijaregistracione tablicerksseverTatjana LazarevićvozilaBeograd


Shefer: Misija neutralna, osnov Rezolucija 1244\nPredsjednik Kosova Fatmir Sejdiu i premijer Hashim Thaci sa generalnim sekretarom NATO-a Jaap de Hoop Schefferom u Prištini.\nGeneralni sekretar NATO-a, Jap de Hop Shefer izjavio je u ponedeljak u Prištini da je međunarodna vojna misija na Kosovu neutralna i da će nastaviti da deluje u skladu sa ovlašćenjima koje ima na osnovu Rezolucije Saveta bezbednosti UN-a 1244 iz 1999. godine.\nNa kraju jednodnevne posete Kosovu Shefer je na konferenciji za novinare u vojnom delu aerodroma Priština u Slatini izjavio da je KFOR na Kosovu da bi obezbedio mir i sigurnost i da zaštiti, kako većinsku tako i manjinske zajednice.\n“KFOR je tu i tu će ostati. Ima mandat i dovoljno snaga, koje podrazumevaju i dovoljno rezervnih snaga. KFOR je ovde da zaštiti kako većinsko takođe i manjinske zajednice.“\nOn je pohvalio građane Kosova ali i institucije koje su u trenucima proglašavanja nezavisnosti, ali i stupanja na snagu novog Ustava uspele da obezbede mir i red. Shefer je rekao da KFOR nije tu da odlučuje o prihvatanju ili neprihvatanju nezavisnosti Kosova.\n„NATO nema veze sa priznavanjem nezavisnosti. Ima članica NATO-a koji su priznale i ima i onih koje nisu priznale nezavisnost Kosova, ali to što je značajno reći je da su sve zemlje članice NATO-a uključene u KFOR-u i da ostaju na Kosovu.“\nIstakao je da je od komandanta KFOR informisan o aktuelnoj situaciji i aktivnostima međunarodnih mirovnih snaga, dok je od rukovodstva Kosova, predsednika Fatmira Sejdiua i premijera Hašima Thaqija informisan o aktulenoj situaciji i pogledima na dalji tok razvoja događaja. Sejdiu i Thaqi su ga informisali da KFOR i dalje uživa veliki ugled, a da građani Kosova imaju veliko poverenje u međunarodne mirovne snage i komandanta KFOR-a generala De Marnaka.\nIstičući da su sve zemlje članice NATO-a, i one koje su priznale nezavisnost Kosova i one koje to nisu učinile, podržale novu misiju NATO-a u pripremi i osposobljavanju Bezbednosnih snaga Kosova, Shefer je ocenio da KBS nisu vojne snage. To treba da budu multietničke snage, rekao je on. Odgovarajući na novinarsko pitanje da li je odluka NATO-a da obučava KBS u suštini doprinos da se sa Vojskom Srbije zamrznu odnosi, Shefer je odgovorio da ne veruje da su kontakti između NATO-a i VS zamrznuti.\n„U stalnim smo kontaktima sa našim prijateljima u Beogradu. Uloga obučavanja KBS ne menja naš neutralni mandat.“\nKomandant KFOR-a, De Markak je odgovarajući na ovo pitanje rekao da je tokom prošle nedelje imao kontakte sa predstavnicima VS i da odnosi između KFOR-a i VS nisu zamrznuti. Upitan kada misli da se može dogoditi osposobljavanje KBS da preuzmu odgovornosti i kada bi KFOR mogao da ode sa Kosova, Shefer je rekao da je teško o tome govoriti ali je istakao kako će „ KFOR u bliskoj budućnosti biti ovde sa istim snagama“. Podela Kosova nije predviđena nikakvim planom.\n„Podela Kosova nije u našem planu“, rekao je Shefer.\nTokom dana generalni sekretar NATO-a se susreo sa novim šefom UNMIK-a Lambertom Zanierijem, šefom EULEX-a Ivom de Kermbanom i Oliverom Ivanovićem, sa kojim je, kako je rekao, razgovarao u svojstvu predstavnika srpske zajednice. Shefer je posetio i vojni kamp Nothing hill, na severu Kosova kod Leposavića gde je razgovarao sa komandantom Multinacionalnih snaga sever.


Investicija od sedam miliona KM: Zvornička "Alumina" gradi novi proizvodni pogon | Faktor.ba\nInvesticija od sedam miliona KM: Zvornička "Alumina" gradi novi proizvodni pogon\nObjavljeno: 16.03.17 u 14:24 0\nU kompaniji "Alumina" iz Zvornika u toku je gradnja pogona za proizvodnju silikagela, još jednog proizvoda iz oblasti alumosilikatne hemije.\nVrijednost investicije je oko sedam miliona konvertibilnih maraka, a plan je da objekat bude završen do kraja juna ove godine, saopćeno je iz ovog preduzeća.\nNakon probnog rada, serijska proizvodnja silikagela se očekuje u oktobru.\nKompanija "Alumina" ovaj projekat realizuje u saradnji sa "Zeohemom" iz Švicarske, svojim dugogodišnjim poslovnim partnerom.\n- Gradnja pogona za proizvodnju silikagela odvija se zadovoljavajućim tempom – kaže Milorad Motika, predsjednik Upravnog odbora kompanije "Alumina", dodajući da je izgradnja objekta povjerena konzorcijumu domaćih firmi iz Zvornika – "Jokić-invest", "Metalno" i "Enikon-mont".\nNaglašava da je ovo veoma značajna proizvodnja, koja će biti namijenjena za poznatog kupca sa kojim "Alumina" ima ugovor o strateškoj saradnji.\n- U početku kapacitet proizvodnje iznosiće 600 tona, a već u narednoj fazi očekujemo godišnju proizvodnju od 800 do 1.000 tona silikagela, koji ima primjenu u farmaciji i drugim industrijama - ističe Motika.\nNakon proizvodnje silikagela, u ovom proizvodnom objektu koji će zauzimati oko 4.500 kvadratnih metara prostora na tri etaže, nalazit će se i proizvodnja specijalnih zeolita, a bit će organizovana i proizvodnja bemita koja je planirana 2018. godine.\nInače, silikagel je profitabilan proizvod, a kao sirovina za njegovu proizvodnju koristiće se vodeno staklo iz "Alumine", što predstavlja finalizaciju ove proizvodnje, a ujedno i odvajanje od proizvoda koji u sebi sadrže aluminij i zavisnost od prerade boksita.\nPredsjednik Upravnog odbora "Alumine" naglašava da progresa kompanije nema bez investicionih ulaganja.\n- Kompanija "Alumina" je trenutno jedno veliko gradilište. Očekujemo da nivo investiranja u 2017. godini bude više od 20 miliona konvertibilnih maraka - naglašava Motika, ističući da se, pored pogona za proizvodnju silikagela, intenzivno radi i na izgradnji fabrike za proizvodnju fino precipitiranih hidrata, koja treba da bude završena do kraja juna ove godine.\n"Alumina" će ovih dana zaposliti 145 novih radnika, kako bi spremno dočekali nove izazove koji nas očekuju u narednom periodu, kaže predsjednik Upravnog odbora ovog zvorničkog preduzeća.\nTagovi: investicije alumina proizvodni pogon


”ORA NOVI PAZAR 2021.”: Završni radni dan - Sandžak Haber - Sandžačke Internet Novine\nNaslovna Featured Istaknuto ”ORA NOVI PAZAR 2021.”: Završni radni dan\n”ORA NOVI PAZAR 2021.”: Završni radni dan\nUređenjem Pazarske plaže i izletišta na Pazarištu danas je završen radni deo Omladinske radne akcije Novi Pazar 2021. Uprkos tropskim temperaturama akcijašima nije bilo teško da, uz druženje i dobro raspoloženje odrade i opštekorisne poslove za svoj grad. Oni apeluju na građane da više vode računa o životnoj sredini i ne ostavljaju otpatke na izletištima.\nDruštveno koristan rad uz druženje i dobro raspoloženje i ove godine dao je vidljive rezultate. Završnog radnog dana ovogodišnje radne akcije brigadiri su, podeljeni u dve ekipe, čistili i uređivali Pazarsku plažu na jezeru Gazivode, i izletište na Pazarištu.\nOsim Pazarišta i Pazarske plaže brigadiri su tokom ove nedelje bili angažovani na uređenju i drugih izletišta, sportskih terena i rekreacionog centra. U naselju Laki i Bane, realizovane su brojne kulturno zabavne aktivnosti, čime se doprinosi uspostavljnju novog modela omladinskog volonterizma po ugledu na društveno korisne aktivnosti iz perioda bivše Jugoslavije. U pomenutom naselju održava se i završna brigadirksa žurka, u nadi da naredna radna akcija neće imati lokalni karakter.\nPrethodni tekstRadovi na obnovi Kule motrilje odvijaju se kvalitetno i po utvrđenom planu\nSledeći tekstSlovenija: Delta soj sada dominantan


Oboren sajt Zelene stranke Srbije • Zelena Stranka Srbije\nOboren sajt Zelene stranke Srbije\nProglašena lista broj 9, Zelene stranke Srbije\nProblem novobeogradskog Akva parka se mora rešiti\nU noći između srede i četvrtka, 15. februara 2018. godine, oboren je sajt Zelene stranke Srbije. O slučaju su obaveštene odgovarajuće službe MUP, a posle nekoliko sati, sajt Zelene stranke Srbije, nastavio je da radi zahvaljujući izuzetnom trudu stručnog informatičkog osoblja.\nPredsednik stranke, g. Jan Paul, pita se kome ovaj postupak služi na čast i na koji način će pomoći da građani Srbije žive bolje i zdravije, da se njihov glas čuje u Skupštini grada Beograda. Tom prilikom, Jan je izjavio:\nPretpostavljamo ko je ovo mogao uraditi. Nema puno ljudi na političkoj sceni Beograda kojima bi ovo išlo na ruku. Ipak, ideju o zdravom životu svih građana Srbije, koju naša stranka zastupa, neće moći da zaustavi bilo kakav tehnički problem. Onima koji su se na ovaj način pokušali baviti politikom, poručujemo da se ostave naše politike i porade na sopstvenim programima za boljitak građana Srbije i stručnom kadru.\nPozivamo vas da na ovim beogradskim izborima izađete na birališta i zaokružite broj 9. Na taj način daćete glas jedinoj pravoj Zelenoj stranci u Srbiji i biti sigurni da potrebe građana Beograda neće ostati samo puka statistika u okviru političkih kampanja, već će biti tretirane sa jednakom važnošću kao i sve druge potrebe u okviru skupštinskih diskusija.


Blinkenovo pismo Kurtiju – SAD zahtevaju kompromise od Prištine i novi zamah u dijalogu sa Beogradom – Dnevni Magazin\nBlinkenovo pismo Kurtiju…\n“Kao prijatelj i partner Kosova, Sjedinjene Države se raduju što će raditi sa vama na potpunom sprovođenju agende predsednika Bajdena za naše odnose, uključujući jačanje vladavine prava, zaštitu prava manjina, promovisanje ekonomskog rasta i obezbeđivanje dugo odlaganog sporazuma između Kosova i Srbije, sa fokusom na međusobno priznanje”, naveo je Blinken.\nDodao je da nerešeni odnosi Beograda i Prištine ostaju prepreka za članstvo u evropskim i evroatlantskim institucijama. Naveo je i da je pristupanje Kosova zajednički cilj Kosova sa SAD. Takođe je ponudio podršku dijalogu koji vodi Evropska unija.\n“Verujemo da dijalog uz posredovanje EU ostaje najbolji forum za normalizaciju pregovora između Beograda i Prištine i u tom cilju blisko koordiniramo sa našim partnerima iz EU”, napisao je Blinken.\n“Obojica su spremni da razgovaraju o pojedinostima sa vama i vašim timom. Spremni smo da pomognemo Kosovu da ostvari svoje zajedničke ciljeve”, zaključio je Blinken.\nPismo američkog sekretara je tokom večeri objavio i Aljbin Kurti na svom Tviter nalogu.\n“Kosovo je zahvalno SAD na posvećenosti normalizaciji odnosa između Kosova i Srbije, putem pravno obavezujućeg sporazuma usredsređenog na međusobno priznavanje”, naveo je Kurti ističući da se raduje zajedničkom radu.\nMI-5 upozorava na kinesku špijunku u britanskom parlamentu


Vučić i Tači u nedelju na novoj rundi dijaloga u Briselu? - Sputnjik Srbija\n16:17 23 Januar 2021\n08:00 19.06.2018 (osveženo 08:05 19.06.2018) Preuzmite kraći link\nPredsednik Srbije Aleksandar Vučić i kosovski Hašim Tači trebalo bi da se sastanu u nedelju 24. juna na novoj rundi dijaloga u Briselu, saznaje Tanjug iz evropskih diplomatskih izvora.\nKako je ranije Tanjugu potvrđeno u Evropskoj službi za spoljne poslove dva predsednika bi na novom sastanku trebalo prvenstveno da razgovaraju o postizanju sveobuhvatnog sporazuma o normalizaciji odnosa, dok će implementacija već postignutih sporazuma biti na drugom mestu agende.\nDijalog na visokom političkom nivou između predsednika Aleksandra Vučića i Hašima Tačija poslednji put održan je 23. marta u Briselu. I tada se razgovaralo o sveobuhvatnom sporazumu, ali je predsednik Srbije najviše insistirao upravo na temi formiranja Zajednice srpskih opština.\nPre sastanka dvojice predsednika, u petak i subotu, trebalo bi da se održi još jedna runda tehničkih razgovora delegacija Beograda i Prištine.\nU EU nisu želeli da komentarišu kako je protekao današnji bilateralni sastanak EU i delegacije Prištine koja je do sada odbijala da nastavi tehnički dijalog sa Beogradom, uslovljavajući svoje prisustvo promenom agende i fokusa „sa Zajednice srpskih opština na sve neispunjene dogovore, uključujući i energetiku“.


Kustendorf među 25 najopuštenijih festivala na svetu » Antrfile\nNaslovna VESTI Kustendorf među 25 najopuštenijih festivala na svetu\nFilmski i muzički festival Kustendorf ponovo je uvršten u godišnju listi 25 najopuštenijih filmskih festivala na svetu “The Coolest Film Festival in the World” u 2017. godini, američkog najčitanijeg filmskog časopisa “Moviemaker”.\nListu je sastavio osmočlani žiri koji čine filmski stvaraoci, urednici programa filmskih festivala i filmski publicisti. Na ovogodišnjoj listi nalaze se festivali u rasponu od dobro poznatih smotri koje okupljaju hiljade filmskih umetnika do festivala za koje nisu čuli ni najposvećeniji filmski entuzijasti i stvaraoci.\nFestival u Drvengradu upisan je u katalog toponima u rasponu od Džeroma u Arizoni do južnokorejskog Džondžua; i od Arktičkog kruga do karipske obale Kolumbije. U obrazloženju, na sajtu Moviemaker se navodi da na Kustendorfu vreme staje, a posetioci su uronjeni u svet čudesnih filmova, neprekidnih žurki i priča majstora filmske umetnosti.\nNapominje se da je na čelu skupa Emir Kusturica, srpski filmski autor i dobitnik dve Zlatne palme. On privlači lučonoše filmske umetnosti, poput Džonija Depa, Alfonsa Kuarona i Andreja Končalovskog na razgovore i retrospektive.\n– Sva pažnja je usmerena na prepoznavanje novih talenata iz čitavog sveta. Festival je savršeno mesto za dolazeću generaciju mladih filmskih autora – navodi se u tekstu.\nOvo je drugi put da se Kustendorf nalazi među najboljim festivalima koje biraju renomirani filmski radnici – scenaristi, reditelji, producenti, kritičari. U obrazloženju “Moviemaker” navodi se da festivali na njihovoj listi imaju jednu zajedničku tačku – “nešto izuzetno zbog čega posetioci ne žele da odu”.\nFilmski i muzički festival Kustendorf održava se svake godine u januaru na Mećavniku, a ove godine obeležio je 10. rođendan. Osim Kustendorfa, na Mećavniku se održavaju još dva festivala. I to, letnji festival klasične ruske muzike “Boljšoj”, koji se u julu održao po peti put, a od prošle godine uspešno je startovao i Jesenji pozorišni festival. Svi festivali imaju za cilj prožimanje energije i iskustva proslavljenih i mladih umetnika.\namerički filmski časopis\nmeđu najopuštenijim svetskim festivalima\nMuzički i filmski festival\nPrethodni članak“Dubioza kolektiv” snimila nezavršenu pesmu Dina Dvornika “Treba mi zraka”\nSledeći članakKad Nemanja Radulović zasvira na 10.000 metara


Funkcioneri u izbornoj kampanji posle radnog vremena?\nIzvor: Radio Televizija Vojvodine, 20.Sep.2019, 08:42\nJavni resursi ne smeju da se koriste u kampanji, niti za promociju ili napade na rivale u izbornoj trci, a funkcioneri će u borbu za glasove smeti da idu tek posle radnog vremena, deo je paketa mera čiji je cilj poboljšanje izbornih uslova koji je pripremila radna grupa, na čijem je čelu ministar unutrašnjih poslova Nebojša Stefanović, pišu danas Novosti.\nNeki od predloga, koji će se posle usaglašavanja sa koalicionim partnerima, naći pred Vladom Srbije, propisani su važećim zakonima, ali bi zaključci trebalo da budu precizirani.\nList navodi da postoji mogućnost da se kao deo mera kojima bi se poboljšala politička klima uoči planiranih izbora predloži i izmena dva ključna zakona - o Agenciji...\nZabrana političkih aktivnosti u toku radnog vremena. Formiranje tela za kontrolu kampanje u štampanim i onlajn medijima. Izbor članova REM koji dosad nisu imenovani JAVNI resursi ne smeju da se koriste u kampanji, niti za promociju ili napade na rivale u izbornoj trci. Funkcioneri...


Svrljižani projektom ''365 test'' osvojili drugo mesto - Svrljiske novine\nSvrljižani projektom “365 test“ osvojili drugo mesto\nPredsednica opštine Svrljig Jelena Trifunović priredila je prijem za učenike SŠ “Dušan Trivunac Dragoš“ povodom osvojenog drugog mesta na takmičenju u preduzetničkim veštinama “Poslovni izazov“, koje je održano u Beogradu.\nOko 60 učenika učestvovalo je na takmičenju “Poslovni izazov“ – nacionalnom finalu koje je održano u Beogradu ovog meseca. Među učenicima iz cele Srbije, na ovom takmičenju srebrnu medalju osvojili su svrljiški učenici, koji su takođe i u prethodnim takmičenjima blistali i predstavljali jedinstvene poslovne ideje.\nSvrljižani su za ovo finale osmislili projekat koji se zove “365 test“, odnosno sajt i aplikaciju za promociju turističkih potencijala, koja je, po njihovim rečima, oduševila goste, žiri i učesnike takmičenja. Ova aplikacija ima za cilj da unapredi turističku ponudu Srbije, kako bi gradovi i opštine na taj način napredovali, a sama aplikacija bila ekonomski isplativa investicija.\nInače, drugo mesto Svrljižanima obezbedilo je nastavak takmičenja u Hrvatskoj, gde će 16. i 17. aprila predstavnik SŠ “Dušan Trivunac Dragoš“ Petar Marinković učestvovati u takmičenju “Poslovni izazov zapadnog Balkana“.\nPredsednica opštine Jelena Trifunović kaže da je opština uvek spremna da podrži trud, rad i zalaganje za promociju Svrljiga, ali i dobre ideje koje ne manjkaju kod učenika Srednje škole u Svrljigu.\nPoslovni izazov, Školarci, srednja skola, Srednja skola Svrljig, SŠ Dušan Trivnac Dragoš, Učenici, Đaci\nPrevPrethodnaObaveštenje za nosioce registrovanih poljoprivrednih gazdinstava\nSledećaJedan odsto lokalnih budžeta nedovoljno za sufinansiranje medijaNext


04.04.2016 u 22:05\nOslobađajuća presuda Vojislavu Šešelju nije očekivana, ali nije ni šokantna. Tribunal ga se po drugi put rešio, a pojačan je i utisak da ga je „srpski ultranacionalista” – tipičan zapadni opis Šešeljovog lika i dela – pobedio. Ne bi trebalo potcenjivati poremećaj koji njegov trijumf nad „haškom pravdom” unosi na domaću političku scenu: za očekivati je porast njegovog rejtinga, ali i trenda koji je bio uočljiv i pre njegovog povratka iz Sheveningena. To je jačanje „proruskog faktora”– toliko da neke prognoze najavljuju mogućnost da se u novom sazivu skupštine nađe i više od stotinu poslanika iz redova rastućeg korpusa rusofilskih stranaka. Ako se ovo makar i delimično ostvari, zakomplikovaće proevropsku agendu Aleksandra Vučića, s obzirom na to da je Šešeljev istomišljenik u odnosu\n27.03.2016 u 22:00\nStvarna ili šuplja supersila\n”Intervencija u Siriji je bila izuzetno ekonomična sa stanovišta vremena i resursa”, tvrdi ”Prospekt”, ugledni britanski mesečnik u analizi koju je na svom veb-sajtu objavio 24. marta. U članku se navodi da je u bezmalo šestomesečnoj operaciji bilo angažovano oko 4.000 pripadnika ruskih oružanih snaga, sa oko 80 borbenih aviona i helikoptera. Njihove akcije su bile jeftinije od zapadnih, jer su poletali iz baze u Latakiji, na zapadnoj obali Sirije, za razliku od NATO avijacije koja je mogla da koristi jedino svoje baze u Persijskom zalivu, na Kipru, ili nosače aviona.\n08.02.2016 u 22:05\nIako je svako poređenje izbornih procesa u Americi i Srbiji besmisleno, nekih sličnosti ipak ima. Jedna je u činjenici da se i ovde i tamo pred birače izlazi svake dve godine, s tim što je to američko ustavno pravilo, a kod nas novouvedeni običaj proistekao iz interesa aktuelne vladajuće partije i njenog lidera. Amerikanci svake dve godine menjaju celokupan sastav Predstavničkog doma (435 kongresmena), trećinu (34) senatora, jedan broj federalnih guvernera i lokalnih funkcionera. I u Srbiji, najavljeni, ali ne još i objavljeni, izbori održaće se na nekoliko nivoa: za republičku i pokrajinsku skupštinu i neke lokalne samouprave. Ovog puta sličnost je i u nezadovoljstvu oba (po brojnosti drastično različita – Srbija ima 7,1 milion stanovnika, SAD 320 miliona) biračka tela, mada\n26.01.2016 u 12:05\nNaš dopisnik iz Tokija.\nOd našeg stalnog dopisnika – napomena na početku teksta iz neke svetske prestonice u koju je, na duže vreme, poslat novinar, jedna je od tradicija koja je tokom minulih 112 godina „Politiku” izdvajala o ostalih novina u Srbiji, Jugoslaviji (i opet u Srbiji). Tradicija, koja je, kao i u ostatku sveta, ugrožena globalizacijom, tehnologijom – i ekonomijom. Sateliti i digitalna revolucija ukinuli su geografske granice i obesmislili distance: vesti iz svakog kraja sveta danas su doslovno na dlanu svakom ko u ruci ima mobilni telefon koji nije stariji od pet godina. Ono što se dogodi na jednom kraju sveta, instant je poznato i u bilo kom drugom. I sve češće, ne posredstvom novinara, nego onih koji su se zadesili na licu mesta, preko „društvenih mreža”, „Tvitera” i „Fejsbuka”. Kolika je to\n11.01.2016 u 22:05\nSupersila u penziji\nNajnovija nuklearna provokacija Severne Koreje – probna detonacija hidrogenske bombe – nije bila povod za reakciju vrhovnog komandanta supersile od koje se izolovana dalekoistočna država navodno brani. Ali su zato predsednički aspiranti republikanaca požurili da podsete kako su tri od četiri atomske probe ovog nepoćudnog režima obavljene za vreme njegovog mandata. Ali neka, poručuju konzervativni američki kolumnisti, svet će se samo još godinu dana, koliko još Obama ostaje u Beloj kući, suočavati sa oklevajućom Amerikom, jer ko god pobedi na glasanju idućeg novembra, neće biti tako neodlučan kao njen sadašnji predsednik. Da li je Amerika, koja je za vreme dva mandata Džordža Buša mlađeg (2001-2009) bila „sila bez obzira”, pod Obamom postala „supersila u penziji”, na šta upućuje\n14.12.2015 u 22:05\nSudar mekih sila\nBritanska vlada je krajem novembra odlučila da svetskom servisu svog javnog servisa Bi-Bi-Sija u sledećih pet godina obezbedi dodatnih 400 miliona evra kako bi proširio prisustvo u globalnom medijskom prostoru i ojačao britansku „meku silu”. U obrazloženju je napomenuto da je Bi-Bi-Si „najvažniji izvozni artikal kulture i jedan od naših najboljih resursa globalnog uticaja”. Servis danas dopire do 308 miliona ljudi širom sveta i cilj je da se ta brojka do 2022. poveća na 500 miliona. Evropska unija je u junu osnovala East StratCom Team (Istočni tim za strateške komunikacije) sa zadatkom da se „pozitivnim” porukama, promocijom evropskih vrednosti, finansiranjem medija i čvršćom regulativom „suprotstavi ruskoj propagandi”. Ovaj tim će se posebno usredsrediti na „istočno susedstvo”, odnosno\n23.11.2015 u 08:58\nŠta sve ne znamo o Islamskoj državi\nSvet, poredak i civilizacija koju poznajemo suočeni su sa novom pretnjom. Posle rušenja ruskog putničkog aviona sa 240 putnika, terorističkih prepada u Bejrutu i Parizu, čak i ozbiljni političari, poput francuskog predsednika Fransoa Olanda, počeli su da govore o „trećem svetskom ratu”. Iz straha da će protivnik ponovo udariti, u Francuskoj je proglašeno vanredno stanje, službe bezbednosti svih zemalja podigle su stepen pripravnosti, a sve pokazuje da je, posle bezmalo deceniju i po zapadnog „rata protiv terora”, terorizam opasniji i jači nego ikada. Ali ko je u stvari protivnik? ISI, ISIS, IDIL, ID – skraćenice za Islamsku državu Iraka, zatim Islamsku državu Iraka i Sirije (u drugoj varijanti Iraka i Levanta – transnacionalnog regiona u priobalju Mediterana) i, na kraju, samo Islamsku\n17.11.2015 u 08:15\nSrbija je upravo položila još jedan ispit pred strogom komisijom MMF-a, a nagrada je simbolično povećanje nekih državnih plata i penzija. Umesto u još jednom ekonomskom nazadovanju, ovu godinu završićemo sa skromnim rastom, manjim od jedan odsto.\n20.10.2015 u 08:05\n„Vi ste, predsedniče Putin, uzor stabilnosti i mudrosti u vođenju unutrašnje i spoljne politike”, kaže se, između ostalog, u nedavnoj čestitki ruskom predsedniku koju mu je za rođendan uputio srpski kolega Tomislav Nikolić. „Vi ste podrška i snaga, želim Vam svaku sreću i da nastavite Vaš uspešan rad”, navodi se još u tekstu čiji udvorički ton kandidata za članstvo u EU više priliči lideru neke...\n28.11.2021 u 21:18\nDa li su usluge notara preskupe


POČELA 15. CT ŠKOLA – Pokrajinski sekretarijat za visoko obrazovanje i naučnoistraživačku delatnost\nPOČELA 15. CT ŠKOLA\n2. novembra 2017. Urednik Vesti 0\nU Amfiteatru rektorata Univerziteta u Novom Sadu danas je otvoren 15. po redu Edukativni seminar iz kompjuterizovane tomografije. Pozdravljajući prisutne lekare specijaliste iz ove oblasti, pokrajinski sekretar za visoko obrazovanje i naučnoistraživačku delatnost, prof. dr Zoran Milošević istakao je da je upotreba CT aparata postala imperativ u savremenoj dijagnostici.\n„Danas imamo priliku da svedočimo o ulozi informacionih tehnologija u poljoprivredi, zatim IT sektor koji predstavlja posebnu vrednost Novog Sada, ali kada se sve to radi tamo gde smo zaista pozvani da budemo istinski altruisti – u medicini, onda je to za svaku pohvalu. Iza ovakvih projekata osim Univerziteta u Novom Sadu, stoji i Pokrajinska vlada, pre svega zbog toga što ova praksa najbolje svedoči o kvalitetu naučnoistraživačke delatnosti, na čemu će se u narednom periodu još više insistirati“, rekao je Milošević.\nLekari Centra za radiologiju Kliničkog centra Vojvodine, u okviru Centra za kontinuiranu edukaciju u zdravstvu Medicinskog fakulteta u Novom Sadu, pokrenuli su CT školu 2003. godine, kao prvi edukativni seminar te vrste u Srbiji i regionu. Škola je do sada imala više od 1.000 polaznika.\nKompjuterizovana tomografija predstavlja moćan dijagnostički modalitet, čije se mogućnosti ubrzano razvijaju, jer se kompjuterska nauka u savremenom svetu izuzetno dobro razvija, a sa njom i mogućnosti u radiologiji.\nKliničari svih specijalnosti sve više postaju zavisni od radioloških nalaza da bi postavili dijagnozu, pratili efekat terapije, preoperativne, postoperativne, kao i postiradiacione komplikacije.


Vučić “zakucao” opoziciju! | Dunav Televizija\nNaslovna Vesti Najvažnije Vučić “zakucao” opoziciju!\nVučić “zakucao” opoziciju!\nPrethodni tekstBesplatan obilazak Muzeja na Petrovaradinskoj tvrđavi\nSledeći tekstRastko Jokić dva kruga daleko od finala\nNovi Sad obeležio 79. godišnjicu zloglasne racije; Vučević: Bolno sećanje, ne...


Migrante u grupama propuštaju na granici kod Đevđelije\nBeta\t 22. avgusta 2015. 11:50\nMakedonska policija i vojska su u toku noći na granici sa Grčkom u blizini Đevđelije u više navrata propuštale grupe od po 200 do 300 izbeglica sa Bliskog istoka koje nekoliko dana čekaju na ničijoj zemlji između Grčke i Makedonije.\nOd jutros je propuštanje migranata iz Grčke u Makedoniju nastavljeno.\nKako prenose mediji u Makedoniji, migrantima preko megafona uz pomoć prevodilaca na arapskom jeziku daju uputstva da ostanu u tampon-zoni i da čekaju red za organizovani prelazak.\nDodaje se da se oni kojima se prelazak dozvoli upućuju do železničke stanice u Đevđeliji odakle im je organizovan prevoz do graničnog prelaza sa Srbijom, Tabanovce.\nU toku noći bilo je i nekoliko pokušaja grupa migranata da na silu pređu granicu sa Makedonijom, ali su ih sprečile patrole vojske i policije koje pod punom opremom od četvrtka dežuraju na granici.\nUz granicu sa Grčkom makedonske bezbednosne snage postavile su i bodljikavu žicu u dužini od 300 metara sa obe strane pruge Skoplje – Solun u blizini koje je i granični prelaz. U toku noći pripadnici vojske su postavili i dodatnu zaštitnu ogradu.\nKako su ranije saopštile makedonske vlasti ulazak u Makedoniju dozvoljen je prioritetno osobama “ranjivih kategorija”, pre svega ženama i deci.\nMakedonska Vlada proglasila je u četvrtak zbog dolaska hiljada izbeglica sa Bliskog istoka vanrednu situaciju na južnoj i severnoj granici, sa Grčkom i Srbijom. Na granici sa Grčkom raspoređeni su pripadnici Jedinice za brzo delovanje makedonskog MUP-a.\nU sukobima sa izbeglicama koje su pokušavale nasilno da pređu granicu u četvrtak je povređeno nekoliko migranata.